U Belgiji protest protiv Alijanse - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sedmica u slikama: 12.- 18. maj 2013. Beograd: Čistač cipela Oboren Ginisov rekord u maturantskom plesu Stan' Neretvo Stranica TV LibertyRSE na YouTube-uFoto galerijeVideo Vijesti U Belgiji protest protiv Alijanse Printajte Veličina slova - + 02.04.2012 Više od 480 aktivista, koji su protestovali ispred sjedišta NATO-a u Briselu, uhapšeno je sinoć, javili su belgijski mediji.\nProtest pod nazivom "NATO - igra je završena" održan je pred samit Alijanse u maju i trebalo je da aktivisti uđu u sjedište i simbolično ga ugase.\nBelgijska policija saopštila je da aktivisti nisu uspjeli u svojoj namjeri. U saopštenju se navodi da su svi, uhapšeni tokom protesta, oslobođeni sinoć.\nRoel Stinen, zvaničnik organizacije "Vredesakti", optužio je generalnog sekretara NATO-a Andersa Fog Rasmusena da želi Alijansu "pretvoriti u vojni aparat za intervencije", ukazujući na misije u Afganistanu i Libiji.\nAktivisti su pokrenuli i pitanje plana NATO-a za protivraketni štit u Evropi, navodeći da će time "ponovo biti pokrenuta globalna trka u naoružanju".


RTS :: Čemu estetika? – govore Goran Vujkov i Anja Cmiljanović\nRadio Beograd 3 Čemu estetika? – govore Goran Vujkov i Anja Cmiljanović\npetak, 22. jan 2021, 22:35\nU emisiji Naučni skupovi možete slušati izlaganja sa druge konferencije Omladinske sekcije Estetičkog društva Srbije pod nazivom „Čemu estetika?”, koja je održana 17. oktobra u Novom Sadu. Na početku emisije pratićete izlaganje Gorana Vujkova „Estetika kao nečista savest filozofije: mogućnost jedne nauke o pojedinačnom”, a potom izlaganje Anje Cmiljanović „Estetika kao logika čulnosti”.\nRazumevajući estetiku u njenom tradicionalnom ključu – iz perspektive njenog osnivača Baumgartena, Goran Vujkov prikazuje na koji način fundamentalna mesta jedne nauke bivaju dovedena u pitanje. Problem zasnivanja same nauke, problem estetskog iskustva, percepcije, ontološkog karaktera umetničkog dela, kao i brojna druga pitanja se nužno moraju iznova postavljati. Na osnovu samog karaktera onog estetskog, koje je usko vezano za partikularno, konkretno, neponovljivo i jedinstveno, potvrđuju se polazne pretpostavke o estetici kao „nemogućoj” nauci. Shodno tome, autor će rasvetliti problemski karakter navedenih odredbi i ponudiće mogućnost pristupa samim estetskim fenomenima, uz nastojanje da na tradicionalne estetičke probleme odgovori u savremenom ključu, oslanjajući se na metodske pristupe fenomenološke estetike, prevashodno na fenomenologije Nikolaja Hartmana, Romana Ingardena i Martina Hajdegera. Cilj izlaganja je se da pokaže na koji način pitanje „Čemu estetika?” upravo implicira nužnost takve discipline kao što je estetika kao nauka o pojedinačnom.\nDa bi rasvetlila određene aspekte pitanja čemu estetika, Anja Cmiljanović se osvrće na sam početak estetike kao filozofske discipline, odnosno na stavove njenog osnivača Aleksandra Baumgartena. Pod uticajem Lajbnica i Volfa, Baumgarten zasniva estetiku kao svojevrsnu logiku čulnosti. No, pod logikom čulnosti, čulnog opažanja, Baumgarten ne podrazumeva primenu zakona iz sfere razuma (logičkih zakona) na čulnost, već nastoji da iz same čulnosti izvuče princip njene zakonitosti. Čulnosti je potrebna disciplina koja će pružiti strukturu čulnom saznanju, kao što logika to radi u domenu razumskog saznanja. Na taj način Baumgarten, imajući u vidu pojam logike čulnosti, ne samo da rehabilituje čulno saznanje kao saznanje, već i vraća čulnosti relevantan status u okviru čovekovih duševnih moći. Vraćanjem čulnosti na poziciju humaniteta, ovako shvaćena estetika za svoj glavni cilj, odnosno svrhu, ima usavršavanje čoveka. Polazeći od čulnosti, čovek sam sebe oblikuje, može da postane savršeniji uz pomoć estetskog iskustva koje je iskustvo lepog sa obzirom na umetničko delo, zaključuje autorka.


fudbal srbija luksemburg momci sa balkana beogradjanin albanac crnogorci piksi\nFoto: Andrej Cukic, Julien Warnand/EPA, JOSE SENA GOULAO / EPA;\nIako za mnoge od njih nikad nismo čuli, sudeći da dolaze iz veoma male zemlje koja traži svoje mesto u evropskom fudbalu, zanimljivo je bilo istražiti spisak fudbalera koji je objavio selektor Luksemburga Luk Holc.\nDosta toga se podudarilo, a kada pogledamo spisak igrača jasno se vidi da su njih petorica rođena 1997. godine, od kojih četvorica u Luksemburgu, a dvojica u Srbiji, ali svi vuku korene sa Balkana.\nMalo je onih koji znaju da je jedan od najboljih igrača Luksemburga rođen u Beogradu. Reč je o Danielu Sinaniju, fudbaler koji nastupa za tim Hadersfilda, još 1997. godine rođen je u glavnom gradu Srbije. Iako njegovo prezime zbunjuje mnoge ljubitelje fudbala, pre svega što su svi mislili da nastupa za Albaniju, ali se ovaj centarfor “vadio” time da je poreklom Goranac, rođen u glavnog gradu Srbije.\nDrugi fudbaler takođe rođen 1997. godine, rođen je u Peći, na Kosovu i Metohiji. Rel je o defanzivcu Enesu Mahmutoviću koji je član Lvova, tima iz Ukrajine. I on se, baš kao i Sinani, još kao mali sa porodicom svoj dom našao u Luksemburgu, a tamo je i počeo svoju karijeru.\nJoš jedan defanzivac vuče korene sa naših prostora, tačnije iz Novog Pazara. Reč je o štoperu Vahidu Selimoviću koji je nosio dres omladinske selekcije Srbije. Međutim, pošto nije bio pozvan od strane selektora u daljem toku karijere, odlučio je da prihvati poziv Luksemburga koji ga je oberučke prihvatio, naročito što je on i rođen u Luksemburgu.\nNeko ko je imao mogućnost da igra za reprezentaciju Crne Gore je i Edvin Muratović koji jeste rođen u Luksemburgu 1997. godine, ali je poreklom sa crnogorskog primorja. Ovaj napadač je čak i igrao za mlađe selekcije Crne Gore, ali se ipak opredelio za zemlju u kojoj je rođen.\nJoš jedan momak vuče korene iz Crne Gore, a reč je o Aldinu Skenderoviću, koji je imao sličan put baš kao i Muratović. I on je svoje detinjstvo proveo u malenoj evropskoj zemlji, pa je i fudbalsku karijeru gradio upravo tu.\nZa kraj, neko ko predstavlja budućnost fudbala u Luksemburgu je svakako 18-godišnji Eldin Džogović. Reč je momku koji je ove godine postao punoletan a već je dobio poziv za A selekciju Luksemburga, dok njegovo prezime jasno aludira na poreklo sa naših prostora, preneo je Sportklub.


Tinejdžeri navalite na voće\nSAVJETI Prevencija raka u kasnijoj dobi\nNaučnici s Harvarda su otkrili da konzumiranje voća u tinejdžerskoj dobi umanjuje mogućnost obolijevanja od raka dojke\nOno što mlade djevojke jedu kasnije utječe na njihovo zdravlje\nVoće donosi mnoge zdravstvene koristi našem organizmu, a jedna od najvećih je da će konzumiranje voća u mladosti spriječiti pojavu raka dojke u kasnijim godinama.\nNaučnici s Harvarda su otkrili da konzumiranje voća u tinejdžerskoj dobi umanjuje mogućnost obolijevanja od raka dojke. Anketa je provedena na 44.000 žena, koje su za potrebe istraživanja odgovarale na pitanja o svojim prehrambenim navikama u mladosti.\nOtkriveno je da žene koje su u mladosti jele tri porcije voća na dan imaju 25 posto manju mogućnost da obole od raka dojke nego one koje su jele pola porcije. Voće koje, u ovom slučaju, najbolje utječe na naše zdravlje su jabuke, banane i grožđe.\n- Studija naglašava važnost izbora namirnica, jer ono što mlade djevojke jedu kasnije utječe na njihovo zdravlje. Voće je puno antioksidansa koji se bore protiv oštećenja na ćelijama koja mogu dovesti do abnormalnog rasta stanica - objašnjavaju naučnici i naglašavaju da je mnogo bolje jesti cijele voćke nego piti sokove, jer konzumiranjem cijelih voćki unosimo u organizam i prijeko potrebna vlakna.\nTinejdžeri Voće Bolest\n„Strašne“ slike nikoga ne plaše\nKakva je veza dojenja i holesterola\nZagađen zrak ugrožava mentalno zdravlje\nVelika pobjeda Sarajeva, bh. prvak u play-offu protiv Seltika\nVišković govorio o ratnoj ulozi i optužbama u vezi s genocidom\nDodik: Crna Gora da u demokratskoj atmosferi formira institucije\nGeronimo za "Avaz": Saradnja "Crvene jabuke" i Josipa Pejakovića je pun pogodak\nAmerički reditelj Kristofer Pedito za "Avaz": Žao mi je, ali moram napustiti Sarajevo


Milan Milutinović se odavno adaptirao na kućni red pritvorske jedinice u Sheveningenu, a Srbija je tek sada uspela da izabere njegovog naslednika na mestu predsednika države. Na zadovoljstvo onih kojima baš i nije do ove vrste kontinuiteta sa ličnostima koje simbolizuju mračne devedesete, većinski izbor Srbije zove se Boris Tadić, što znači da je opasnost bar simboličkog povratka na pretpetooktobarsko vreme otklonjena.\nRezultat prvog izbornog kruga bio je takav da je srbijanskom biračkom telu, ali i političkoj eliti svih profila, ostavio čiste opcije, bez mogućnosti za manipulisanje nijansama i neobavezni retorički egzibicionizam u kojem se uglavnom iscrpljivao samoproglašeni politički centar, okupljen oko Koštuničine vlade. Boris Tadić i Tomislav Nikolić predstavili su se kao otelovljenja dvaju nepomirljivo različitih puteva koje Srbija može da izabere, i tu više nije bilo mesta za samozadovoljno uvežbavanje ekvidistance i sitno profitiranje na strahovima biračke tihe većine, koja po svojoj izgleda novostečenoj opreznoj prirodi – kamo sreće da je bila tako oprezna kada je trebalo uleteti u rat - najradije ne bi ni nazad ni napred, a bogme ne bi ni da stoji u mestu. Plasman prvog demokrate i prvog radikala (u odsustvu Vojvode) u finalni izborni krug naprosto je pomeo u zapećak sve te kalkulantske međuvarijante, i Srbija nije imala druge nego da se nedvosmisleno izjasni kojem kontinentu pripada: Tadić je, hteo-ne hteo, simbolizovao moguću evropsku pripadnost Srbije, dakako onu koja je mnogo više od puke geografsko-istorijske činjenice, dok je za Nikolića teško reći šta je zapravo predstavljao. Možda bi najtačnije bilo zaključiti da je personifikovao sumu svih tranzicionih, pa i kulturoloških strahova, sve one sile inercije slatkog propadanja.\nRazlika kojom je Tadić dobio ove izbore uopšte nije zanemarljiva, i predstavlja kakav-takav kapital i garanciju da Srbija ipak ne može nazad. Sa druge strane, broj glasova za Tomislava Nikolića i dalje je veoma visok. S tim će se problemom Srbija i ubuduće teško nositi, i on može još koji put da je opasno zaljulja, mada je nakon sinoćnjih rezultata mnogo manje verovatno da može i da joj nametne svoju volju. Milion i četiri stotine hiljada glasova za Nikolića, nakon svega što je politika koju on predstavlja učinila, pokazuje da Srbija i dalje nije normalna tranziciona zermlja, čak ni po velikodušno sniženim standardima koji važe za ratovima i drugim pošastima istraumatizovane ex-yu države, nego da je u najboljem slučaju krhki rekonvalescent kojeg može da ubije svaka kijavica.\nKako god bilo, jedna potencijalno velika kriza prevaziđena je na optimalno razuman način. Boris Tadić će sada, s mesta jakog, neposredno izabranog predsednika, pokazati poseduje li onakav državnički format kakav je Srbiji neophodan, a kakav se ni ne nazire u sadašnjoj vladajućoj koaliciji. Vlada premijera Vojislava Koštunice, zahvaljujući sasvim nepotrebnom i u svim aspektima diletantskom izbornom angažmanu oko koalicionog kandidata Maršićanina, izgubila je legitimitet da strateški usmerava zemlju. Ona može još samo da obavlja tekuće poslove do nekih novih izbora, a Tadić bi trebao da je kontroliše i pomno da pazi da Vlada u međuvremenu još nešto ne pokvari, kao što je činila u prvim, poletnim mesecima svog mandata, tokom kojih se uglavnom bavila demontiranjem političkog nasleđa Zorana Đinđića. U Srbiji se nešto ipak pomera, i to kretanje ni epigoni haških pitomaca ni predstavnici političke osrednjosti sa lažnog centra više ne mogu da zaustave.


DODIK SE PRAVDA: U PROGRAMU REFORMI NE PREJUDICIRA SE ČLANSTVO U NATO-U | Hayat.ba\nDODIK SE PRAVDA: U PROGRAMU REFORMI NE PREJUDICIRA SE ČLANSTVO U NATO-U\nČlan Predsjedništva BiH Milorad Dodik rekao je u NSRS da se u dokumentu Program reformi BiH ne prejudicira članstvo BiH u NATO.\nOvaj dokumenat je pred vama i to je vjerni odraz dokumenta koji će biti poslat u NATO u Brisel – istakao je večeras Dodik, obraćajući se poslanicima.\nOn je rekao da se ovaj dokument već sada nalazi na web stranici Predsjedništva BiH, ističući da je moguće udovoljiti zahtjevu opozicije da vide verziju ovog dokumenta na engleskom jeziku jer tu nema nikakvih tajni.\nRadovao sam se ovoj sjednici NSRS zato što vjerujem da ova tema zavređuje da se o njoj priča na ozbiljan način – istakao je Dodik.\nOn je rekao da u NSRS nema ozbiljnog ambijenta, ali da razumije da je ovo sve demokratija i da ljudi imaju pravo da izražavaju svoj stav.\nPoštujem njihov stav i činjenicu da opozicija nije glasala za skupštinsku Rezoluciju o vojnoj neutralnosti RS – kazao je Dodik.\nNaveo je da nisu postojali uslovi za formiranje Vijeća ministara sve dok se nije uključila međunarodna zajednica koja se u tom procesu pokazala kao konsolidiran pregovarač.\nOn je dodao da su pregovori bili teški i definirani činjenicom da je u BiH kod izrade ovog tijela bila srpska, bošnjačka i hrvatska strana koju predvodi HDZ, te Komšić i međunarodna zajednica.\nPrema njegovim riječima, Komšić je insistirao da nema formiranja vlasti na nivou BiH bez usvajanja akcionog plana za članstvo, dok Hrvati koje predstavlja HDZ nisu insistirali na tome da se NATO integracije pretpostave formiranju vlasti na nivou BiH.\nDodik je rekao da su međunarodne snage od početka preferirale NATO, dok je pozicija EU u tim razgovorima bila veoma jasna i odnosila se na činjenicu da je za dalji evropski put BiH neophodno da BiH ispuni tri uslova, od kojih je jedan bio formiranje vlasti na nivou BiH.


Alcraft GT - britansko čudo sa performansama superautomobila\n5 Sep 2017 - 06:33 Noviteti Link\nBritanija je postala jedna od ključnih zemalja kada se radi o delu industrije koja se bavi razvojem i proizvodnjom električnih automobila.\nJoš jedna firma u povoju koja se fokusira na proizvodnju elektrilčnih automobila, spremna je da stupi u bitku sa proizvođačima kao što je Tesla Motors sa potpuno novim proizvodom nazvanim Alcraft GT.\nKreiran pod zastavom Alcraft Motor Company, brenda osnovanog od strane biznismena Dejvida Alkrafta, koji je nekada bio izvršni direktor kompanija kao što su Morgan, Toyota, Daewoo i Mischelin, zajedno sa Delta Motorsport unosi svoju ekspertizu koju poseduje u polju električnih pokretačkih sklopova i sistema baterijskih pakovanja, ovaj automobil će predstavlja pravo remek delo u svom polju.\nAlcraft je britanska kompanija koja želi da izbaci svoju GT varijantu na puteve počevši od 2019. godine, a kako bi ovo uradila ona stupa u koosnivačku kampanju, koja svim zainteresovanima pruža priliku da odigraju svoju ulogu u razvoju revolucionarnog automobila i novog britanskog brenda.\nSvako privatno lice koje uloži 10 ili 25.000 funti zauzvrat će biti nagrađeno VIP pristupom stazi Silverstone, kao i vožnjom u razvojnoj muli novog GT modela. U zavisnosti od sume koja je uložena, svi ulagači dobijaju ekskluzivne električne motocikle kompanije Cyclotricity i ručne satove brenda Matthew Humphries Design.\nŠto se tiče dizajna i specifikacija Alcraft GT linije, ona dolazi u formi prelomljenog stila karoserije, sa rasporedom sedišta 2+2 i prtljažnim prostorom zapremine 500 litara. Cifre koje su vezane za tri električna motora iznose 600 ks i 1,139 Nm obrtnog momenta, koji se šalju na sve točkove, što rezultira sprintom od nula do sto u trajanju od samo 3,5 sekundi.\nAlcraft GT poseduje potvrđeni opseg od 483 pređena kilometra, sa energijom koja dolazi iz baterija T oblika koje su postavljene između i iza prednjeg i zadnjeg sedišta. Britanski brend je kreirao jedan specijalni model koji služi radi verifikacije, jedinicu kreiranu od 33% pene, kako bi bio prikazan na Cenex Low Carbon Vehicle događaju koji će se održati u Bedforširu 6. i 7. septembra.


Vakcina, alkohol i korona virus: Da li sme da se pije posle imunizacije | Luftika\n„Meni to niko nije pomenuo kada sam došao da primim vakcinu. Samo mi je rečeno da tog dana ne dižem ništa teško, bez fizičkog napora i da odmorim”, kaže Aleksandar Lapaducović iz Zaječara za BBC na srpskom.\n„To se ne odnosi na jednu čašicu dnevno, već se verovatno misli na neke veće doze, ali da Rusi nisu hteli sada da preciziraju šta je velika, a šta mala doza, pa su tako formulisali”, objašnjava za BBC na srpskom imunološkinja i docentkinja na Medicinskom fakultetu u Beogradu Emina Milošević.\nMilošević kaže da prilikom vakcinisanja do sada „nije bilo striktnih preporuka”, osim da ne treba „ekscesivno da se pije” (pijenje 60 grama alkohola u jednoj prilici).\nIpak, dodaje da bi i kod RNK vakcina veća količina alkohola dovela do toga da se lipidne partikule – čestice koje štite RNK i omogućavaju mu da uđe u našu ćeliju – „ponašaju drugačije”.\n„Odnosno da se zbog alkohola iz njih oslobodi RNK”, kaže doktorka.\n„U svim ostalim slučajevima dozvoljena je umerena upotreba alkohola”, dodala je virusološkinja.\n„Ali nije problem kada je reč o manjim količinama, da se popije čaša ili dve vina dnevno. To niko ne brani”, izjavio je doktor Boljević za Novosti.\n„Dvojica mojih kolega iz kancelarije je takođe vakcinisano, ali ni njima to niko nije pominjao”, kaže on.\nIpak, rešio je da, „iako mu ništa nije rečeno”, ne pije alkohol dok ne primi drugu dozu.\n„Zbog epidemiološke situacije trenutno izbegavam da se viđam sa ljudima, a i nemam neku naviku da pijem, tako da ću bez velike muke da izdržim još dvadesetak dana do druge vakcine”, osmehujući se zaključuje Aleksandar.\nGolikova je, međutim, savetovala da se „ograniči” upotreba alkohola, što mnoge medije nije sprečilo da ovaj savet pojačaju rečima „potpuna zabrana”.\n„Ako želimo da imamo zdravlje i zaštitnu reakciju, moramo dati telu priliku da ga formira. I zato, ni pre, ni posle, ni umesto, ni tokom… ništa”, – mirno je rekla Popova na pitanje radija „Komsomolskaja Pravda”.\n„To je samo razumno ograničenje konzumiranja dok telo ne formira vlastiti imunološki odgovor na infekciju korona virusom”, rekao je novinarima akademik Aleksandar Ginzburg, direktor Centra Gamalei.\n„Veruje se da može uticati na proizvodnju specifičnog imuniteta, antitela i ćelija protiv odgovarajućih antigena u vakcinama”, rekao je Nikolaj Krjučkov, imunolog i generalni direktor organizacije za istraživanje ugovora Clinical Excellence Group.\n„Unos alkohola tokom vakcinacije nije zabranjen”, usprotivila se Antonina Oblasova, šefica nevladine organizacije za kolektivni imunitet, koja promoviše vakcinaciju među Rusima.\n„I ne tražimo od ljudi da se uzdrže od alkohola u periodu vakcinacije”, rekla je ona.\nIako još nema konkretnih podataka o alkoholu i vakcini protiv korona virusa, „većina dostupnih podataka o tome kako alkohol utiče na imuni sistem i odgovori vakcina sugerišu da ljudi, uopšte, treba da izbegavaju prekomerno pijenje i obilno pijenje u vreme vakcinacije “, rekao je.\n„U idealnom slučaju, alkohol u velikim količinama treba izbegavati najmanje nedelju dana pre prve doze i mesec dana posle druge doze.”\n„Oni koji umereno uživaju u alkoholu imaju tendenciju da pokazuju bolju proizvodnju antitela i citotoksični (CD8) odgovor T-ćelija”, rekao je Kristofer Tompson.\n„Pored toga, umerena konzumacija alkohola može povećati količinu antivirusnih citoksina ili malih hemijskih prenosnika koji pomažu u koordinaciji imunološkog odgovora.”\n„Čaša vina ili pivo ne bi trebalo da naruši odgovor na vakcinu i, zapravo, može malo da poboljša odgovor tela”, rekao je.\nProfesorka Šina Krukšank sa Univerziteta u Mančesteru je izjavila da „moraš imati imuni sistem koji radi tip-top da bi imao dobar odgovor na vakcinu, te ako piješ noć pre ili odmah potom, to nimalo neće pomoći”.\n„Nema dokaza da će, ukoliko popijete jedno pivo ili čašu vina nekoliko dana posle vakcinisanja, to omesti vaš imunološki odgovor ili zaštitu usled vakcine”, rekao je Vilijam Mos, izvršni direktor Međunarodnog centra za pristup vakcinama pri Univezitetu Džons Hopkins, za američki Insajder.\n„Kada se tako nešto izloži na jedan takav ekstreman način, po mom mišljenju to zapravo šteti javnom zdravlju”, dodao je Mos.


Moraitis: ”Ne treba očekivati atraktivan fudbal”\nFudbaleri Borca će u okviru četvrtfinala Kupa Bosne i Hercegovine u prvom meču igrati protiv Tuzla sitija u gostima, a napadač Banjalučana Panajotis Moraitis je iznio svoja očekivanja pred ovaj susret.\nBaš kao što je to rekao i trener Borca Nemanja Miljanović, i napadač Banjalučana Panajotis Moraitis smatra da će biti izuzetno teško igrati na ”Tušnju” zbog lošeg terena uslijed nepovoljnih vremenskih prilika. Takođe, strijelac dva pogotka protiv Širokog je istakao da je Kup BiH njihova meta ove sezone.\n”Biće to teška utakmica, Tuzla siti je dobar tim koji igra dobar fubal, ali teren neće biti nikako dobar. Smatram da ne treba očekivati atraktivan fudbal sutra. Moramo igrati pametno, zbog toga što imamo revanš u Banjaluci. Kup BiH je naša meta, zbog toga što smo prošle godine poraženi u finalu. Sada smo u dobrom momentumu i dobroj formi, počeli smo veoma dobro u nastavku sezone. Igrali smo protiv Širokog i to je bila veoma teška utakmica, ali smo odigrali veoma dobro. Osvojili smo tri boda i sada moramo biti fokusirani na ovu utakmicu. Nadam se da ćemo pobijediti i ostvariti dobar rezultat sutra, ali biće teško igrati na tom terenu” – rekao je Moraitis.\nUtakmica između Tuzla sitija i Borca na ”Tušnju” je na programu u srijedu od 15 časova.\nPrethodni članakMiljanović: ”Moramo biti pametni, teren sigurno neće biti u dobrom stanju”\nNaredni članakRusija ostala bez domaćinstva za Svjetsko prvenstvo u odbojci


Bosch GST 160 CE Profesionalna ubodna testera cena, cene Srbija, prodaja Beograd Novi Sad Niš\nBosch GST 160 CE Profesionalna ubodna testera cene\nNominalna snaga 800 W Broj hodova u praznom hodu 800–3,000 min-1 Težina 2, 2 kg Testera, dužina hoda 26 mm Dubina sečenja drveta 160 mm Dubina sečenja aluminijuma 20 mm Dubina sečenja čelika, nelegiranog,... specifikacija\ncena od 34.165,00 do 36.055,00 din | prodavnica (4)\nNominalna snaga 800 W Broj hodova u praznom hodu 800–3,000 min-1 Težina 2, 2 kg Testera, dužina hoda 26 mm Dubina sečenja drveta 160 mm Dubina sečenja aluminijuma 20 mm Dubina sečenja čelika, nelegiranog\nEPonuda nije internet prodavnica već Vam omogućava da brzo i lako nađete Bosch GST 160 CE Profesionalna ubodna testera po najjeftinijoj ceni. Naš cilj je da kupci budu što bolje informisani o ponudi Bosch GST 160 CE Profesionalna ubodna testera na tržištu Srbije. Vrlo lako nalazite željeni proizvod za kategoriju Ubodne testere cene, ne morate da lutate od sajta do sajta za Bosch Ubodne testere, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch GST 160 CE Profesionalna ubodna testera sa PRODAVCEM. EPonuda ne može da garantuje potpunu tačnost specifikacije i slika za Bosch GST 160 CE Profesionalna ubodna testera. Pre kupovine, podatke za Bosch GST 160 CE Profesionalna ubodna testera proverite na sajtu PROIZVOĐAČA.


Sledi teška runda pregovora sa MMF-om\nOsvježeno 9. februar/veljača, 2010.\nMisija Međunarodnog monetarnog fonda, koju predvodi Albert Jeger, od danas će u Beogradu voditi razgovore sa Vladom Srbije povodom treće revizije kreditnog aranžmana sa Srbijom. Razgovori sa ekspertima Vlade i Narodne banke trajaće do 23. februara.\nJurij Bajec, ekonomski savetnik premijera Srbije Mirka Cvetkovića, izjavio je da će glavna tema razgovora sa MMF biti reforma penzijskog sistema u okviru koje je ključno pitanje da li su pripremljena rešenja koja dugoročno omogućavaju smanjenje izdataka iz budžeta za Fond penzijsko-invalidskog osiguranja.\nMMF je 15. maja 2009. godine Srbiji odobrio kredit od 2,9 milijardi evra za jačanje deviznih rezervi. Do sada su povučene dve tranše tog kredita u ukupnoj vrednosti 1,12 milijardi evra.\nOd izveštaja misije MMF-a zavisiće povlačenje treće tranše kredita od 350 miliona evra.\nBeograd se novembarskim sporazumom sa ovom finansijskom institucijom obavezao da će smanjiti izdatke za isplate zarada budžetskih korisnika, obećavši da će plate i penzije biti “pod ledom” i tokom ove godine. Otpuštanje viška zaposlenih u javnoj administraciji i usvajanje novog zakona o penzijsko-invalidskom osiguranju takođe je deo prošle jeseni usvojenog dila.\nZA PLATE POTROŠENO 120 MILIONA MIMO DOGOVORA\nPredsednik Evropske banke za obnovu i razvoj Tomas Mirou ocenio je da je od ključne važnosti za vođenje makroekonomske politike da se Srbija pridržava svojih obaveza u okviru programa MMF-a, posebno kad je reč o smanjenju javne potrošnje i budžetskog deficita.\nNeposredno pred dolazak stalni predstavnik MMF-a u Beogradu Bogdan Lisovolik upozorio je da je Srbija za zarade izdvojila 120 miliona evra više nego što je dogovoreno i da kasni u redukciji javne administracije jer još nije ni počela otpuštanje više od 8000 prekobrojnih činovnika.\nO tome šta će biti glavne teme razgovora sa misijom MMF-a i kakvom se ishodu nada govorio je i potpredsednik Vlade Srbije za evropske integracije Božidar Đelić.\n“Mi ćemo pokazati da će Srbija biti u stanju, naročito oko pitanja penzija, da ispoštuje ono što je dogovoreno tokom prethodnog sastanka koji smo imali sa njima. To će biti centralna tema, kao što će biti i one mere racionalizacije koje je Vlada Srbije odlučila da sprovede tokom prethodne posete MMF-a. Ja očekujem da će to biti dosta teški razgovori, ali da ćemo ih, kao i uvek do sada, završiti na pravi način.“\nStručnjak za monetarnu politiku Nikola Fabris očekuje da će u razgovorima sa MMF dominirati tri centralna pitanja:\n“Nivo zarada, odnosno njihovo zamrzavanje i odmrzavanje; drugo, kašnjenje u smanjenju javne administracije i treće – reforma penzionog sistema. izvesno je da MMF u ovom trenutku neće prihvatiti nikakvo odmrzavanje zarada. Što se tiče smanjenja broja zaposlenih u javnoj administraciji, to je obaveza koju je Vlada Srbije preuzela, ali još uvek nije ispunila. U MMF-u postoji bojazan da Vlada prolongiranjem svoje obaveze želi da smanji manji broj zaposlenih od onog koji je dogovoren i svakako će od MMF-a biti upozorena da se i ova obaveza mora izvršiti. Što se tiče reforme sistema penzionog osiguranja, u ovom trenutku nije baš najjasnije na šta se sve V\nNa duži rok će ti uslovi biti ispunjeni, ali na kraći nažalost neće zato što su vrlo komplikovani i vrlo teški i bolni za sprovođenje.\nlada obavezala, ali čim je MMF tu temu stavio u top tri prioriteta, evidentno je da i tu postoje neka odstupanja od onoga što je dogovoreno”, ocenjuje Fabris.\nMMF će energično upozoriti Vladu Srbije da se drži preuzetih obaveza, ali neće biti preterano rigorozan, veruje Dragomir Janković, izvršni direktor Evropskog ekonomskog instituta iz Brisela.\n“Mislim da će Vlada ispuniti sve te segmente dogovora, međutim, za neke stvari prosto je potrebno vreme, potreban je konsensus u koaliciji. Nije lako preko noći otpustiti višak zaposlenih, to su teške i bolne odluke koje, bez obzira što su neophodne, zahtevaju određeno razumevanje. Na duži rok će ti uslovi biti ispunjeni, ali na kraći nažalost neće zato što su vrlo komplikovani i vrlo teški i bolni za sprovođenje. Vlada se obavezala da do kraja februara budu gotove sistematizacije u državnoj upravi koje treba da dovedu do redukcije zaposlenih u njoj i siguran sam da će se to i desiti pošto Vlada tu nema izbora”, kaže Janković.\nHoće li Srbija u ovom trenutku uopšte povlačiti sledeću tranšu kredita?\nNikola Fabris smatra da “zemlja u ovom trenutku tu tranšu neće povlačiti jer objektivno za tako nešto ne postoje realne potrebe, tako da će činjenica da Srbiji u ovom trenutku nisu potrebna eksterna sredstva, uz činjenicu da prostoje prvi znaci blagog privrednog oporavka, biti olakšice za Vladu Srbije u pregovorima sa MMF-om”.\nOd pregovora srpske vlade i MMF-a sagovornik Radija Slobodna Evropa ne očekuje ništa spektakularno.\n“MMF će u svom izveštaju samo konstatovati da Vlada Srbije kasni u ispunjenju svojih obaveza i obavezati je da ih do naredne revizije ispuni“, uveren je Fabris.


Multimediji za promociju mobilnosti nezaposlenih mladih - Udruženje SVETLOST\nNaslovna>Vesti>Realizovani projekti i akcije>Multimediji za promociju mobilnosti nezaposlenih mladih\nMultimediji za promociju mobilnosti nezaposlenih mladih\n21. септембра 2011. marko\nOvaj trening kurs se fokusirao na održivi aspekt mobilnosti mladih.\nCiljevi ovog treninga su: da se nauče grup lideri i omladinski radnici kako da koriste multimedije u promociji mobilnosti nezaposlenih mladih i mladih sa smanjenim mogućnostima kao i da razviju svoje veštine u promociji i imlementaciji novih kvalitenih projekata; da se podigne svest o značaju i mogućnostima omladinskih programa za mobilnost; da učesnici dobiju alate za multiplikaciju znanja koja su stekli na treningu.\nAudio, video i fotografija su za 24 učesnika iz 8 evropskih zemalja postali instrumenti kojima su raditi na inkluziji i promociji programa mobilnosti mladih na kojima mladi stiču znanja i veštine koje obogaćuju njihov CV i pomažu im pri zapošljavanju. Rezultati su promovisani na javnom događaju koji je organizovan u Kulturnom centru Šabac.\nDonator Obrazovna, audio – vizuelna i kulturna izvršna agencija kroz program Mladi u Akciji.\nNOISE FEST 05


Jeftini letovi iz Con Dao do Južnog Sudana - Avio karte Con Dao Južni Sudan - eSky.rs\nAvio karte iz Con Dao do Južnog Sudana\nPretražite letove iz Con Dao do Južnog Sudana\nProverite najbolje prilike za letove iz Con Dao do Južnog Sudana\n✔ Postoje li posebne ponude za letove iz Con Dao do Južnog Sudana na eSky.rs?\n✔ Mogu li se pobrinuti za osiguranje prilikom rezervacije leta iz Con Dao do Južnog Sudana?\n✔ Ako rezervišem let iz Con Dao do Južnog Sudana, mogu li da rezervišem ujedno i smeštaj?\n✔ Koje avio-kompanije nude letove iz Con Dao do Južnog Sudana?\nBudite sigurni, da na eSky.rs ponuda letova iz Con Dao do Južnog Sudana uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Vijetnama Jeftini letovi iz Vijetnama Jeftini letovi za Donghoj Jeftini letovi iz Donghoja Jeftini letovi za Nekočeu Jeftini letovi iz Nekočeje\nJeftini letovi do Ekvatorijalne Gvineje Jeftini letovi iz Ekvatorijalne Gvineje Jeftini letovi do Ishigaki Airport Jeftini letovi od Ishigaki Airport


ŽRS - Radni sastanak Uprave sa sindikatima\nRadni sastanak Uprave sa sindikatima\nUprava Željeznica Republike Srpske održala je danas prvi radni sastanak u ovoj godini sa predsjednicima svih sindikata koji egzistiraju u preduzeću.\nSastanak je bio informativnog karaktera tokom koga su sindikalcima predočene trenutne aktivnosti menadžmenta, prije svega na realizaciji druge tranše kredita Svjetske banke, ali i drugim koje su od interesa za obje strane.\nPredsjednik Uprave Zoran Ilinčić prisutne je upoznao sa detaljima u vezi sa isplatom zaostalih dugovanja koja su Željeznice završile sredstvima prve tranše i isplatama iz druge tranše koje su u toku, u skladu sa planom za realizaciju prve komponente, odnosno finansijskog restrukturisanja.\nNa sastanku je bilo riječi i o kolektivnom ugovoru, sistematizaciji i mogućnostima za poboljšanje finansijskog položaja zaposlenih.\nRazgovori o konkretnim prijedlozima rješenja biće organizovani nakon što se sindikati upoznaju sa finansijskom procjenom na koliko novca je moguće računati što je od velike važnosti za usaglašavanje stavki oko kojih još nije postignut dogovor.\nI Uprava i sindikati saglasni su da je neophodno što prije nastaviti razgovore kako bi se došlo do najboljih rješenja.


Press Online :: Politika :: Vučić nakon otvaranja Državnog data centra u Kragujevcu: Ljudi će biti veoma zadovoljni! / print=true\nPredsednik Srbije Aleksandar Vučić prisustvovao je puštanju u rad prve Nacionalne platforme za veštačku inteligenciju u Srbiji, u Državnom data centru u Kragujevcu.\nNakon obilaska centra predsednik se obratio građanima Srbije.\nDirektor kancelarije za Informativne tehnologije Mihailo Jovanović istakao je da da danas sa radošću ispunjavamo odličan zadatak kada je u pitanju veštačka inteligencija.\n- U pitanju je kompjuter spreman da obradi veliku kolilinu podataka, i spremni smo da obezbedimo brži razvoj naše istraživačke zajednice - rekao je Jovanović.\nKako je dodao, Srbija je danas mnogo drugačija zemlja u odnosu na period pre.\n- 2017. je važna za transformaciju našeg društva. U leto 2019. ovde je bilo neiskorišćeno zemljište. I neki su govorili da je u pitanju prazno obećanje, a onda smo na zaprešapćenje svih, ovo uradili za samo godinu ipo dana. Takav data centar ne postoji u regionu - priča Jovanović.\nKako je dodao, koliko od sutra, ministarstvo zdravlja moći će mnogo brže da procesuira rendgenske podatke.\nAmbasador SAD Entoni Gotfri istakao je da je ovaj državni data centar najmoderniji centar u regionu, kao i da je ovo veliki korak za IT sektor u Srbiji.\n- Super kompjuterima se menja svet, i tome će Srbija informatički napredovati. Čestitam Vučići i Brnabić koji su privukli investicije i povećali interesovanje za ovu oblast - rekao je Gotfri.\nKako je naveo, neki od najvećih američkih IT kompanija već posluju u Srbiji, a sve one žele da budu što prisutnije, kako bi još više napredovali.\n- Bliži se Nova godina, i svi gledamo u budućnost, a ja se nadam još više saradnji sličnim ovoj - kaže Gotfri.\nVučič je nakon ambasadora SAD imao priliku da se obrati prisutnima, gde je najpre pozdravio sve prisutne.\nVučić je istakao da on sam pripada starijoj generaciji, i da se slabo razume u sve što je danas video, ali da je od velike važnosti to, što Srbija napreduje u ovom polju.\n- Ovaj data centar je pet puta veći nego onaj u Beogradu. Važno je što će deo naše dece koji bi otišli u beli svet, ostati ovde. Gde mogu proistojno da zarađuju, pod najboljim mogućim uslovima - rekao je Vučić.\nKako je dodao, jedna smo od retkih zemalja koja je osnovala svoj insistut ta razvoj veštačke intelogencije.\n- Stotine hiljada ljudi smo izgubili u prethodnim decenijama, a to je zato što su nalazili bolji posao u inostranstvu - kaže Vučić.\n- Ovo će za 50 odsto da vam uveća platu, jer hoćemo da stvari mnogo brže guramo napred - komentarisao je Vučić.\nKako je dodao, ovo je važno i za zdravlje, dodajući da Ujedinjeni arapski emirati imaju dva kompjutera i nezadovoljni su količinom podataka koji se obrađuju, a mi sada imamo jedan, i težimo ka još jednom kako nađi građani ne bi morali da čekaju na pojedine podatke na nekoliko dana kada je u pitanju zdravstvo.\n- Oni razmišljaju da se uradi sekvenciranje genoma. Kada to uradite, vidite ko je čemu sklon, vidite da čovek ima problem sa krvnim sudovima, sa srcem, za dobijanje raka, i sve to kada uradite, procena je da se život produžava za 10 - 15 godina - kaže Vučić.\nKako je dodao, ovo je promena svega, promena ukupne paradigme.\n- Ja sam se spremio da danas govorim o tome da se sprema izgradnja obilaznice oko Kragujevca, da građanima kažem da nas očekuju velike promene u Kragujevcu, i da ih obradujem po tom pitanju, ali sam pod utiskom svega što sam video danas - naveo je Vučić.\nVučić je potom dodao da će uskoro izgraditi još jedan objekat, koji će predstavljati bazu podataka, što je važno kako za istorijski tako i arhivski segment.\n- Ja ću da završim sa rečima Stiva Džobsa - Inovativnost je sposobnost da promenu vidimo kao mogućnost, a ne kao pretnju - rekao je Vučić za kraj.\n- Dobro je da ostavimo ljude koji završavaju školu u Kragujevcu, da budu tu, da ne idu u Beograd, nego da se posao širi i ovde - kaže Vučić.\nKako je dodao, problem je to što Srbija mora da raste u svim sferama i u svakom gradu podjednako.\n- Čačak je najviše dobio, mislim na Naučno tehnološki park, na puteve... Više smo nego fer prema Čačku - dodao je Vučić govoreći o razvoju gradova u Srbiji.\nVučić je dodao da postoji još mnogo ideja, gde će uskoro prikazati ceo plan za Kragujevac.\n- Ja sam bio skeptik, u potpunosti. Nama je danas u izvoru IT sektor, gde učestvuje preko 9,2. I računajte, suficit će nam biti više milijardi evra. Pogledajte samo koliko se zemlja modernizovala, svi govorimo o Američkoj poljoprivredi koja je najbolja na svetu. A znate li koliko ih se bavi? Samo 1, 6 odsto, a na početku 20. veka preko 40 odsto. Sada mnogo više košta ovo, nego kada izvezete običan kukuruz - rekao je Vučić.\n- Ljudi će biti veoma zadovoljni - podvukao je Vučić, i dodao da će se na kraju sve lepo videti.\n- Iza obilaznice idete ka Kniću, i kada izađe na Bumbarevo brdo, Kragujevac će biti spojen sa svima. To je sve ono što nismo uradili 70 godina, to je ono što nam je trebalo - dodao je Vučić.\nKako je istakao predsendik, Kagujevac postaje ceo gravitacioni centar centralne Srbije, i to su dobre vesti.


Crna Gora će dobiti najdužu žičaru na svetu - Bizlife.rs\nCrna Gora će dobiti najdužu žičaru na svetu\n20:08 Cetinje, 04.08.2016.\nCrna Gora je raspisala međunarodni tender za izgradnju žičare od Kotora preko Lovćena do Cetinja, koja bi sa 14,7 kilometara bila najduža na svetu. Vožnja od Kotora do Cetinja trajaće 43 minuta.\n“Ponude za predkvalifikaciju dostavljaju se do 5. oktobra. Nakon odabira koncesionara i izdavanja građevinske dozvole, gradnja žičare će, u zavisnosti od vremenskih uslova, trajati od 10 do 12 meseci”, rekao je novinarima gradonačelnik Cetinja Aleksandar Bogdanović.\nO žičari Kotor – Lovćen – Cetinje govori se već duže vreme. “Uverili smo se da postoji interes potencijalnih investitora, a posebno nas je ohrabrilo što su među njima kompanije koje su prepoznate kao najpouzdanije u oblasti gradnje žičara.”\nIz tog razloga, nadam se da će ovaj tender biti uspešno završen, čime bi valorizirali znatan deo potencijala, a pre svega napravili izuzetnu, a za regiju jedinstvenu turističku vezu nacionalnog parka Lovćen sa primorjem”, rekao je Bogdanović.\ncrna gora primojre cetinje lovcen zicara kotor


Kozmetička kuća Revlon podnela zahtev za stečaj\nTanjug 16. juna 2022. 08:19\nNJUJORK — Kozmetička kompanija Revlon podnela je zahtev za zaštitu od bankrota u skladu sa Poglavljem 11 američkog zakona o stečaju, pošto ne može da se izbori sa velikim dugom zbog poremećaja u lancu snabdevanja i visoke inflacije.\nKozmetički gigant, u vlasništvu milijardera Rona Perelmana, zatražio je sudsku zaštitu od bankrota u Južnom okrugu Njujorka i prijavio imovinu u ukupnom iznosu od 2,3 milijarde dolara, sa stanjem na kraju aprila, javlja „Blumberg“.\nS druge strane, ukupni prijavljeni dugovi kompanije iznose 3,7 milijardi dolara i uključuju njene senior obveznice s kamatom od 6,25 posto koje dospevaju 2024. godine, prema podacima iz sudske dokumentacije.\nPodnošenje zahteva za zaštitu po osnovu Poglavlja 11 omogućava kompaniji da nastavi sa poslovanjem dok radi na planu otplate dugova poveriocima. Ulaskom u stečaj se okončava buran period za Revlon, koji je trpeo negativan uticaj tokom pandemije i beležio višegodišnji pad prodaje, jer su se ukusi potrošača promenili i novi brendovi nagrizli njegov tržišni udeo.\nOva 90-godišnja kompanija počela je da prodaje lakove za nokte u jeku Velike depresije, a kasnije je svom proizvodnom portfelju dodala ruževe za usne i druge kozmetičke proizvode. Ovaj brend je 1955. godine postao međunarodni.\nPerelmanova holding kompanija „MekAndrjus & Forbs“ preuzela je kontrolu nad Revlonom 1985. godine, putem otplate duga koji je napravio prethodni vlasnik Majkl Milken.\nPored dolarske obveznice, Revlon ima 10 neotplaćenih zajmova u iznosu od oko 2,6 milijardi dolara koji dospevaju u naredne tri godine, prema podacima koje je prikupio „Blumberg“.\nSindikat Sloga: Srbija ne treba da bude kolonija jeftine…\nVlada Srbije odobrila kupovinu 131.000 tona pšenice po ceni…\nEIB u Srbiji lansirala kredit od 30 miliona evra za podršku…\nSkupština NIS-a imenovala 11 članova odbora direktora\nKurs dinara prema evru danas 117,3909


"Ne lobiramo kako bi druge prikazivali lošim, naša namjera je samo da što više ljudi čuje naš način kako BiH može da funkcioniše. A može samo uz uvažavanje Republike Srpske", rekla je Cvijanovićeva za "Politiku".\n"Kako se niko ne sjeti da kaže da je bilo pogrešno da Albanci ili Bošnjaci lobiraju, čije su aktivnosti, za razliku od naših, bile usmjerene protiv drugih", upitala je Cvijanovićeva.\nPremijer Srpske je rekla da žali što "velika i sjajna Amerika nema pravu sliku, ali ni viziju šta da radi ovde".\n"Čuje se više pragmatizma i želje da saslušaju i uvaže drugi stavovi. Osjećam da će biti promjene, iako u SAD postoje strukture koje ne žele pričati s nama, a šteta je obostrana. Važno je da mijenjamo sliku i stereotip koji su vještački nametnuti", rekla je Cvijanovićeva.\n"S tamošnjim političarima je veoma lako razgovarati. Razumiju Dejton, poziciju Republike Srpske, tu im se ne omiče greška. Ali, mi smo otvoreni za razgovor sa svima, no nažalost postoji mnogo stereotipa stvorenih ranije", rekla je Cvijanovićeva.\n"Mi smo otvoreni za razgovor sa svima, no nažalost postoji mnogo stereotipa stvorenih ranije, što otežava komunikaciju sa nekim sa kime biste trebali razgovarati a koji se i danas drže šablona. Postoji šablon u zapadnim politikama, koje idu za tim da ojačaju nivo BiH, a umanje značaj Republike Srpske. A mi se vodimo pragmatičnom politikom da Ustav BiH i Ustav Republike Srpske određuju koliko smo važni kao Republika. Ne mislim da treba odustajati od ustavnih nadležnosti samo kako bi nekom ugodili", naglasila je Cvijanovićeva.\nŽeljka Cvijanović lobiranje\nNemamo nikakav nesporazum sa Zapadom


TE Gacko 2 će biti u vlasništvu RS 5 Jun 2015 - energetikars\n4 Jun 2016 RS: U "Buk Bijelu" 383 miliona km\n12 Maj 2016 RS: Izgradnja TE Stanari veoma važna za Srpsku\n15 Mar 2016 HEP ĆE DO 2020. OBNAVLJATI HIDROELEKTRANE\n30 Sep 2015 Potpisan koncesioni ugovor za VE Hrgud\nRS će sopstvenim sredstvima graditi novi blok Termoelektrane Gacko, za koji je interes za učešće u izgradnji pokazala kineska kompanija „Dongfeng Electric“, čime će on biti u stoodstotnom vlasništvu RS, potvrđeno je „Nezavisnim“. Kako je ranije najavljeno iz Ministarstva industrije, energetike i rudarstva RS, ove sedmice bi trebalo da dođe do potpisivanja memoranduma o razumijevanju između Vlade RS i ove kineske kompanije u državnom vlasništvu, koja iza sebe ima već uspješno realizovan projekat izgradnje termoelektrane u Stanarima.\nSrđan Milović, izvršni direktor za poslove proizvodnje uglja i razvoja Rudnika i Termoelektrane (RiTE) Gacko, rekao je da je to bila njihova inicijativa, koja je ozbiljno prihvaćena, te da slijedi potpisivanje memoranduma o razumijevanju.\nMeđutim, iz „Elektroprivrede RS“ (ERS) nisu mnogo otkrili kada je u pitanju finansiranje ovog projekta, kao ni sam koncept izgradnje.\nU pismu namjere, koje je Đokiću uputio predsjednik kompanije „Dongfang“ Ven Šugang, između ostalog se navodi da je za ovu kinesku kompaniju veoma važan razvoj energetike u RS, uključujući i izgradnju novog bloka TE Gacko. Inače, projekat gradnje termoelektrane od 300 MW i modernizacije rudnika u Stanarima, koju finansira kompanija EFT, iznosi oko 600 miliona evra, odnosno oko 1,2 milijarde KM.\nUkoliko se to ulaganje uzme kao parametar za moguću novu termoelektranu u Gacku, onda bi se moglo zaključiti da bi vrijednost investicije u hercegovački basen mogla iznositi oko 1,5 milijardi maraka.\nERS je otkupila udio ČEZ-a u NERS, čime je stekla pravo da nesmetano raspolaže rezultatima istraživanja, kao i studijama koje su sačinjene za potrebe razvoja rudnika i izgradnje termoelektrane


Sudska Praksa online | PRESUDE I REŠENJA VKS - KRIVIČNA MATERIJA - KZZ - Odlučivanje o zahtevu za zaštitu zakonitosti u krivičnom predmetu zbog krivičnog dela - teško delo protiv zdravlja ljudi. Uvažavanje zahteva kao neosnovanog.\nOdlučivanje o zahtevu za zaštitu zakonitosti u krivičnom predmetu zbog krivičnog dela - teško delo protiv zdravlja ljudi. Uvažavanje zahteva kao neosnovanog.\nVrhovni kasacioni sud, u veću sastavljenom od sudija: Gorana Čavline, predsednika veća, Nevenke Važić, Anđelke Stanković, Ljubice Knežević-Tomašev i Veska Krstajića, članova veća, sa savetnikom Vrhovnog kasacionog suda Draganom Vuksanović, kao zapisnič


Aleksandar Vučić i erdogan\nNa pitanje da li će se opozicija tako ponašati i 3. aprila,\nVučić je ocenio da će se ponašati mnogo gore, a da sada nisu ni znali zašta glasaju.\nNavodi i da nije bilo lako napraviti dobru kamanju kada je u pitanju tema koja malo koga interesuje, i kada deo članova, kako je rekao, "hard kor" naprednjaka ne trpi misljenje koje namećju stranci, ali da je prelomljeno u sredu uveče na stranu za "da" posle njegovog gostovanjan na RTS.\n"Nisam vikao, bio sam tih"\nErdogan: Prošla godina bila izuzetna za odnose sa Srbijom\nNadamo se da ćemo ove godine otvoriti konzulat i u Nišu. Srbija zajedno sa počasnim konzulatima u Alanji i Bursi povećala je broj svojih konzulata na pet, objasnio je Erdogan.\nRekao je i da će turske organizacije nastaviti sa radom u Srbiji, kao što je Tika koja je realizovala 323 projekata i aktivnosti, institut za učenje turskog jezika čije kurseve je pohađalo 1.500 osoba.\nUkazao je i da je broj turista u stalnom porastu, izrazivši zadovoljstvo što je Anadolu džet u dececembru započeo dirketne letove Ankara-Beograd, a Er Srbija će vršiti letove iz Niša i Kraljeva za Istanbul.\nTo ne doprinosi samo turizmu već i trgovini, ocenio je Erdogan.\n- Razmenili smo mišljenje o BiH, i razgovarali o podršci koju Srbija pruža teritorijalnom integritetom BIH, što je veoma važno za stabilnost te zemlje. Očigledno je da je potrebno zajednički delovati sa međunarodnom zajednicom kako bi se prevazišla kriza, a imperativ je da se sve strane suzdrže od koraka koji štete teritorijalnom integritetu BiH. Turska će nastaviti da ulaže napore i doprinosi smanjenju napetosti na Balkanu- naglasio je Erdogan.\nAleksandar Vučić Referendum RIK Rezultati


(VIDEO) Bogat program aktivnosti Kancelarije za mlade Kula - www.025.rs\nHomeKULADRUŠTVO(VIDEO) Bogat program aktivnosti Kancelarije za mlade Kula\n(VIDEO) Bogat program aktivnosti Kancelarije za mlade Kula\nČlanovi Kancelarije za mlade Kula govorili su danas o aktivnostima koje su organizovali za naredni period. Pored druženja i putovanja, organizovan je kurs engleskog jezika i kurs obuke rada na računaru. Više informacija dobili smo od organizatora Marka Šarca i Vladana Vujovića.\n„Čast mi je i zadovoljstvo što mogu da kažem par korisnih stvari ispred Kancelarije za mlade opštine Kula. U novembru i decembru biće organizovane tri žurke i jedan odlazak na Zlatibor u trajanju od tri dana. Takođe za sve one koji žele da se usavršavaju, da rade na sebi i na svom znanju, omogućili smo besplatan kurs engleskog jezika i besplatan kurs za rad na računaru, tj.informatike. Dosta toga imamo u planu i za budući rad, ali ono što je važno istaći je da svi mladi koje žele da nam se pridruže mogu to da urade već danas”, kaže Šarac. On je takođe istakao da ga veoma raduje što im se iz dana u dan javlja sve više mladih, te zahvaljujući tome njihov tim postaje sve brojniji i jači\nViše informacija o besplatnim kursevima dao nam je Vladan Vujović.\n“Obuke startuju u ponedeljak, 5.novembra, a prijave će se vršiti do kraja novembra. Časovi engleskog jezika održavaće se u maloj sali Kulturnog centra Kula, dok kurs informatike počinje isti dan 5. Novembra, u 11h u Mašinskoj školi u Kuli. Za sve dodatne informacije možete nam se obratiti na broj telefona 063/8037303 ili na email adresu vladanvujovic911@gmail.com” -kaže Vujović.\n(FOTO) Počela dogovorena sanacija putne mreže\n(VIDEO) Opština Kula nastavlja sa besplatnim manifestacijama\n(FOTO) Počelo asfaltiranje parkinga ispred škole u Kruščiću\nUređenje javnih površina i infrastrukture u Kruščiću se nastavlja, danas je počelo sređivanje prostora za parkiranje ispred Osnovne škole „Veljko […]\nUtvrđen predlog lista za dodelu pomoći za stambeno zabrinjavanje interno raseljnih lica\nKomisije za izbor korisnika utvrdile se predloge lista za dodelu pomoći za stambeno zbrinjavanje interno raseljenih lica. Predlog liste korisnika […]\nDanas je u Likovnoj galeriji Kulturnog centra Kula, otvorena izložba sa 9. likovne kolonije Saveza invalida rada Vojvodine i 10. […]


Izveštaj o transfernim cenama - 18 najčeščih pitanja o transfernim cenama\nHBL > Vesti > Clanak > Transferne cene – pitanja i odgovori\nU današnjem tekstu spremili smo najčešća pitanja i odgovore vezana za izradu studije o transfernim cenama. Obaveza podnošenja studije transfernih cena u Republici Srbiji postoji više od pet godina, ali se zbog specifičnosti izrade javljaju brojne nedoumice i pitanja.\nU nastavku prvog dela teksta su neka od najviše postavljenih pitanja: koja dokumentacija se podnosi, za koju vrednost transakcija se podnosi izveštaj, šta sve sadrži elaborat, da li postoji rok za predaju izveštaja o transfernim cenama i mnoga druga.\nU nastavku pročitajte sve odgovore, a ukoliko imate dodatnih pitanja budite slobodni da kontaktirate naše stručne konsultante.\n1. Ko ima zakonsku obavezu da pripremi dokumentaciju o transfernim cenama?\nSve kompanije rezidenti Republike Srbije koje obavljaju transakcije sa povezanim licima su u zakonskoj obavezi da pripremaju dokumentaciju o transfernim cenama. Dokumentacija koja se priprema zove se izveštaj o transfernim cenama (studija ili elaborat).\nOvu obavezu imaju i rezidenti Republike Srbije koji obavljaju transakcije sa pravnim licima iz jurisdikcija sa preferencijalnim poreskim sistemom. Za sve transakcije zaključene sa entitetom (kompanijom) iz “zemalja poreskog raja” takođe se obavezno priprema dokumentacija i izveštaj o transfernim cenama. Prema Pravilniku o listi jurisdikcija sa preferencijalnim poreskim sistemom izdatom od strane Ministarstva finansija, lista obuhvata 52 zemlje.\n2. Koji zakoni i pravilnici regulišu obaveze po transfernim cenama?\nIzrada studija o transfernim cenama vrši se u skladu sa važećim propisima Republike Srbije i zakonskim okvirima. To su:\nPravilnik o transfernim cenama i metodama koje se po principu “van dohvata ruke” primenjuju kod utvrđivanja cena transakcija između povezanih lica,\nZakon o porezu na dobit pravnih lica u Republici Srbiji,\nZakon o poreskom postupku i poreskoj administraciji,\nsmernice OECD-a za primenu pravila o transfernim cenama za kompanije koje posluju sa domaćim i međunarodnim povezanim licima,\nPravilnik o kamatnim stopama za koje se smatra da su u skladu sa principom „van dohvata ruke“,\nPravilnik o sadržaju poreskog bilansa i drugim pitanjima od značaja za način utvrđivanja poreza na dobit pravnih lica.\n3. Za koji period se podnosi izveštaj o transfernim cenama?\nPoreski obveznici koji su obavljali transakcije sa povezanim licima imaju obavezu da u tekućoj godini pripreme i dostave izveštaj o transfernim cenama za prethodnu godinu. Studija se predaje Poreskoj upravi zajedno sa finansijskim izveštajem. Elaborat se dostavlja za svaku prethodnu godinu u kojoj su postojale transakcije između dva povezana subjekta.\nUkoliko je firma imala transakcije sa povezanim licima i u prethodnim godinama, a nisu u roku dostavljene Studije, potrebno je pripremiti i dostaviti ih, kako bi se izbegla samostalna procena od strane poreskih vlasti. Poreski organi imaju pravo da sprovedu kontrolu transakcija povezanih lica i izvrše procenu transfernih cena, kako bi se utvrdilo da su transferne cene formirane po principu “van dohvata ruke”.\nAko se u Studiji transfernih cena u postupku poreske kontrole utvrdi da je poreska osnovica manja i da nije u skladu sa načelom “van dohvata ruke”, potrebno je izvršiti korekciju poreske osnovice. U tom slučaju, poreska osnovica se uvećava kako bi se transferne cene uskladile sa tržišnim i bile usklađene sa principom “van dohvata ruke”.\nPoreski organi imaju pravo da pristupe reviziji Finansijskih izveštaja i da izvrše kontrolu Studije poreskih obveznika unazad pet godina.\n4. Da li se studija o transfernim cenama izrađuje na godišnjem nivou?\nPrema Pravilniku o transfernim cenama i Zakonu o porezu na dobit pravnih lica poreski obveznici Republike Srbije, odnosno domaći rezidenti, koji obavljaju aktivnosti priliva i odliva u transakcijama sa povezanim licima, dužni su da svake godine podnose dokumentaciju o transfernim cenama. Imaju obavezu da svake godine predaju kompletan odnosno potpuni izveštaj, zajedno sa iznosima transakcija, opisima, analizama, obrazloženjima, Benchmarking analizom i slično.\nElaborat o transfernim cenama podnosi se zajedno sa poreskim bilansom u roku od 180 dana, nakon isteka poslovne godine za koju se podnosi dokumentacija.\n5. Za koje transakcije se priprema i podnosi izveštaj o transfernim cenama?\nPrema aktuelnim lokalnim zakonima, Izveštaj o transfernim cenama priprema se i podnosi za sve povezane transakcije koje preduzeće ima sa povezanim pravnim ili fizičkim licima. Takođe, elaborat se podnosi za transakcije sa povezanim nerezidentnim kompanijama (stranim firmama), kao i poreskim obveznicima iz nadležnosti preferencijalnog poreskog sistema.\nStudija se sastavlja kao:\nizveštaj o transfernim cenama skraćenog oblika,\nizveštaj o transfernim cenama u punom obliku.\nIzveštaj o transfernim cenama u skraćenom obliku podnosi se za transakcije manjeg ekonomskog značaja i to su:\njednokratne transakcije sa povezanim licima u prethodnoj godini u iznosu ne većem od 8.000.000 dinara,\nza transakcije čija je ukupna vrednost u prethodnoj godini bila manja od 8.000.000 dinara (takođe sa povezanim licima).\nPROČITAJTE JOŠ: STUDIJA O TRANSFERNIM CENAMA U SKRAĆENOM OBLIKU – MOGUĆNOSTI I OBAVEZE >>\nSkraćeni izveštaj ne podnosi se samo za zajmove, kredite i pozamice. U svim ostalim slučajevima za povezane transakcije entiteta (aktivnosti i plaćanja između povezanih lica) podnosi se Izveštaj o transfernim cenama u punom obliku, uključujući zajmove, pozajmice i kredite.\n6. Šta sadrži izveštaj o transfernim cenama?\nIzveštaj o transfernim cenama sadrži obavezne elemente definisane Pravilnikom o transfernim cenama. Elaborat nema pravnu formu i ne predstavlja obrazac. Izgled i relevantnost studije navedeni su u Pravilniku koji propisuje informacije i elemente koje svaki izveštaj mora sadržati.\nElementi koje izveštaj o transfernim cenama sadrži su:\npregled grupe i poreskih obveznika – analiza grupe povezanih lica kojoj pripada obveznik,\nizbor metoda za proveru transfernih cena (provera usklađenosti transfernih cena sa cenama po principu “van dohvata ruke”,)\nzaključak elaborata radi korekcije poreske osnovice,\nostali prilozi o korišćenim podacima za izradu studije.\nAnaliza grupe povezanih lica sadrži opšte informacije o grupi i konkretne podatke o povezanom licu. Odnosi se na prikupljanje podataka, kao i osnovnih informacija o grupi i povezanim subjektima.\nElement analiza delatnosti obuhvata analizu i opis svih delatnosti u koje je obveznik uključen, kao i delatnosti koje poreski obveznik obavlja – i kao registrovanu pretežnu delatnost i kao sporedne.\nFunkcionalna analiza odnosi se detaljan opis transakcija između kompanije i povezanih lica. Prilikom izvođenja funkcionalne analize uključeno je navođenje svih informacija – vrsta, obim transakcija, ugovori i uslovi, aktivnosti, rizici, imovina i drugi pokazatelji ekonomskog položaja poreskog obveznika.\nEkonomska analiza odnosi se na analizu metoda za proveru transfernih cena. U sastavu ove analize vrši se izbor i primena najpogodnije metode transfernih cena za utvrđivanje povezanosti i usklađenosti sa cenama po principu “van dohvata ruke”. Ekonomska analiza u izradi studija često koristi specijalizovane komercijalne baze podataka radi uporedne analize.\nZaključak sadrži informacije koje pokazuju da li je potrebno izvršiti korekciju poreske osnovice. U zaključku poreski obveznik razlaže i objašnjava da li su cene korišćene u skladu sa tržišnim načelom “van dohvara ruke” i da li postoji potreba za dodatnim korekcijama.\nDodaci i ostali prilozi su poslednji element izveštaja. To su podaci i izvori korišćeni za izradu studije.\n7. Koje metode se koriste za proveru transfernih cena\nPrilikom izbora metode za proveru transfernih cena utvrđuje se da li su one u skladu sa principom “van dohvata ruke”. Prema Zakonu o porezu na dobit pravnih lica Republike Srbije i smernicama Organizacije za ekonomsku saradnju i razvoj, u našoj zemlji postoje sledeće metode za proveru usklađenosti:\nmetod uporedive cene na tržištu,\nmetod cene koštanja uvećane za uobičajenu zaradu,\nmetod preprodajne cene,\nbilo koja druga metoda za utvrđivanje transfernih cena ili kombinacija više metoda.\nPROČITAJTE JOŠ: KAKO IZABRATI METODU ZA PROVERU TRANSFERNIH CENA? >>\nU Izveštaju je potrebno navesti razloge za odabir određene metode ili kombinacije metoda, kao i razloge zbog kojih ostale metode nisu primenjene.\n8. Koje su ostale administrativne obaveze prilikom podnošenja izveštaja o transfernim cenama?\nSpomenuli smo da je najvažnija (administrativna) obaveza prilikom podnošenja Izveštaja to da se predaje zajedno sa godišnjim Poreskim bilansom (Bilans uspeha). Jedna poreska godina u Srbiji traje 12 meseci, počinje 01.01 i završava se 31.12. tekuće godine, te je propisan rok za podnošenje Izveštaja 180 dana od završetka poreske godine.\n9. Da li su beskamatne pozajmice predmet transfernih cena?\nKompanija koja je sa povezanim licem zaključila ugovor o beskamatnoj pozajmici, za koju ne postoji obaveza obračuna niti plaćanja kamate, a zatim primila tu pozajmicu nema obavezu da za tu transakciju izradi i podnese elaborat. Obavezu izrade studije ima kompanija koja je dala pozajmicu.\n10. Da li se studija o transfernim cena priprema kao grupni izveštaj za ceo poreski period ili se priprema kao pojedinačni izveštaj za svaku prethodnu godinu\nU praksi se obadva načina mogu primenjivati prilikom pripreme izveštaja o transfernim cenama. Kako će biti formulisan zavisi od poreskog obveznika koji donosi odluku. Zato u praksi obadva izbora mogu biti prihvatljiva poreskim vlastima.\nObjedinjen Izveštaj o transfernim cenama može biti pripremljen u slučajevima kada poreski obveznik obavlja iste vrste transakcija sa povezanim subjektima i gde se metode za proveru transfernih cena, analiza delatnosti i funkcionalna analiza nisu menjale iz godine u godinu. Pojedinačna dokumentacija (samostalni izveštaj o transfernim cenama za različite transakcije) priprema se kada se vrste transakcija između povezanih lica razlikuju svake godine, kao i metode za utvrđivanje povezanosti i proveru transfernih cena.\n11. Da li se izveštaj o transfernim cenama grupe može koristiti za lokane potrebe?\nIzveštaj o transfernim cenama grupe može da se koristi za lokalne potrebe, u cilju ažuriranja lokalnih baza podataka. Sa druge strane, posedovanje izveštaja grupe ne znači da domaće kompanije mogu uvek uspešno iskoristiti te podatke o transfernim cenama. Imajući u vidu specifičnost lokalnog zakonodavstva, smatra se da su najrelevantniji podaci lokalnih baza samo prethodno uredno obrađeni, provereni i uneti od strane lokalnih poreskih organa.\nDatoteke i dokumentacija koja se priprema u izradi izveštaja trebalo bi da se priprema na srpskom jeziku. Preporuka je da se piše ćiriličnim pismom, ali nadležni poreski organi prihvataju i latinicu.\n12. Da li se od poreske uprave može dobiti potvrda kako će se zaračunavati marža u transakciji sa povezanim licem\nPrema aktuelnim zakonima Republike Srbije nije moguće dobiti potvrdu od Poreske uprave o tome kako će poreski organi tretirati transakcije sa povezanim licima. Iako su organi poreskih vlasti upoznati sa informacijama, zakonska regulativa ne dozvoljava da poreski obveznici koji podnose izveštaj dobiju potvrdu kako će biti zaračunata marža u transakciji sa povezanim licem i da li će biti u skladu sa tržišnim principom “van dohvata ruke”.\n13. Koliko je potrebno vremena za pripremu izveštaja o transfernim cenama?\nZa pripremu izveštaja o transfernim cenama potrebno je u proseku između dve nedelje i tri meseca. Vreme potrebno za izradu izveštaja zavisi od više faktora, koji u značajnoj meri utiču na brzinu i period pripreme.\nTu spadaju sledeći ključni faktori:\nbroj dokumentovanih i obavljenih transakcija,\nperiod prethodnih godina za koje se priprema Izveštaj o transfernim cenama,\nbroj uporednih studija – Benchmarkinga, koje treba pripremiti i izvršiti uporednu analizu,\nbroj transakcija sa povezanim poslovnim subjektima,\ndostupnost dokumentacije za celu grupu koja se koristi kao polazna osnova za pripremu Izveštaja, kao i ostale dokumentacije,\nsloženost poslovanja grupe i kompanije za koju se priprema Izveštaj,\nizbor metoda za proveru transfernih cena koje se koriste za svaku kategoriju transakcija sa povezanim subjektom.\n14. Koje su greške u pripremi studije o transfernim cenama?\nNajčešće greške koje se javljaju u pripremi Studija o transfernim cenama dešavaju se kao posledica nepoznavanja materije, zakonskih propisa ili nerazumevanja postojećeg zakonodavstva. Takođe, neretko se greške dešavaju zbog neiskustva zaposlenih u kompaniji da odrade ovaj posao ili zbog nedovoljno iskusnih spoljnih konsultanata angažovanih za potrebe pripreme Elaborata o transfernim cenama.\nZato za izradu Izveštaja o transfernim cenama treba angažovati stručnu i pouzdanu agenciju za konsalting, te posao prepustiti iskusnim i stručnim savetnicima.\nnisu upisane sve informacije u izveštaju,\nstudija ne sadrži sve elemente propisane Pravilnikom o transfernim cenama,\nne uočavanje razlika između različitih metoda za proveru transfernih cena,\npogrešan odabir i primena pogrešne metode za proveru usklađenosti transfernih cena za povezane transakcije,\npogrešno odrađena analiza delatnosti ili funkcionalna analiza – nerazumevanje opisa transakcija, profila preduzeća, rizika i ostalo,\nnepoznavanje rada u bazama podataka koje se koriste za pripremu studija uporedivosti, kao i pogrešna priprema Benchmarkinga,\nnepoznavanje specifičnosti delatnosti kojima se kompanija bavi,\nunos nepotpunih ili netačnih podataka,\nneunošenje i nedostatak unosa podataka koji su vezani za transakcije entiteta unutar grupe,\nneusklađenost sa lokalnim propisima,\n15. Rok za dostavljanje dokumentacije i izveštaja o transfernim cenama?\nPrema Zakonu o porezu na dobit pravnih lica izveštaj o transfernim cenama podnosi se zajedno sa Poreskom prijavom za godišnji porez na dohodak građana. Odnosno, dostavlja se uz Bilans uspeha. Ispravna dokumentacija podnosi se nadležnim poreskim organima u roku od 180 dana od početka naredne poslovne godine.\nU slučaju da poreski obveznik ne dostavi dokumentaciju u propisanom roku ili ukoliko preda nepotpun izveštaj, rok za podnošenje izveštaja ili dopune se u tom slučaju produžava za 30 do 90 dana, počevši od datuma dobijanja obaveštenja. Nadležni poreski organ obaveštava pravno lice. tj. poreskog obveznika o utvrđenom roku za predaju izveštaja o transfernim cenama, odnosno o roku za dopunu nepotpune dokumentacije.\nTreba imati u vidu da domaće kompanije, poreski obveznici rezidenti Republike Srbije redovni godišnji finansijski izveštaj za prethodnu godinu sastavljaju i predaju Agenciji za privredne registre najkasnije do 28. februara tekuće godine. Kako ne bi došlo do kašnjenja u podnošenju studije o transfernim cenama, preporuka je da firme koje imaju obavezu podnošenja dokumentacije završe analizu pre 28. februara. Finansijski izveštaj sadrži i informacije vezane za godišnji porez na dohodak za prethodnu godinu, koji može uticati na nivo transfernih cena.\n16. Posledice za nepodnošenje dokumentacije i izveštaja o transfernim cenama\nPoreski obveznici koji su obavljali povezane transakcije sa drugim entitetima imaju obavezu da podnesu izveštaj o transfernim cenama. Ukoliko se dokumentacija ne podnese u roku koji je odredio nadležni poreski organ, obveznik će snositi posledice, što između ostalog uključuje i novčanu kaznu.\nZa nepodnošenje dokumentacije i Studije o transfernim cenama novčana kazna za pravna lica kreće se od 100.000 dinara do 2.000.000 dinara. Dodatna kazna ide za odgovorno lice u preduzeću i kreće se od 10.000 do 100.000 dinara. Za preduzetnike su novčane kazne od 50.000 do 500.000 RSD.\nKompanije poreski obveznici koje ne podnesu Studiju ili podnesu nepotpun izveštaj o transfernim cenama rizikuju da poreski organi pristupe samostalno u proceni transfernih cena za povezane transakcije. Poreska kontrola ima pravo da samostalno dopuni nedostajuću dokumentaciju i da samostalno pristupi izradi Izveštaja o transfernim cenama (da utvrdi da li je cena u skladu sa tržišnom i principom “van dohvata ruke)”. Procenu transfernih cena tada sprovode poreski organi, na osnovu poređenja sličnih transakcija.\nZbog toga se poreskim obveznicima savetuje da u propisanom roku izrade izveštaj o transfernim cenama ili da angažuju stručnog konsultanta u analizi i pripremi dokumentacije. Tako će u propisanom roku i pravilno završiti izveštaj, zatim izbeći novčane kazne, kao i suočavanje sa poreskm vlastima tokom kontrole.\n17. Za koje sve radnje se može dobiti novčana ili neka druga kazna\nZa bilo koju radnju, nečinjenje ili propust prilikom izrade i podnošenja studije o transfernim cenama se mogu dobiti kazne.\nNeki od propusta su:\njedan od propusta koji može biti kažnjen od strane poreskih vlasti je ako se vrednost transakcija sa povezanim licima u bilansu uspeha ne iskaže odvojeno;\nmoraju biti priloženi svi dokumenti finansijskog izveštaja (bilans stanja sa ostalom propisanom dokumentacijom), pri čemu se mora iskazati ostvarena dobit;\nnepodnošenje bilansa uspeha može biti povod za kaznu poreskih vlasti ili neprijavljivanje ostale dodatne dokumentacije;\nunošenje netačnih podataka u Poreskom bilansu (radi smanjenja poreske osnovice ili radi neosnovanog ostvarivanja prava na poreske olakšice);\nukoliko analiza utvrdi da je potrebno izvršiti korekciju poreske osnovice potrebno je platiti dodatni porez;\nako se ne predstavi procena prihoda, rahoda i dobiti za poslovnu godinu;\nako se u propisanom roku ne izvrši obračun porez na dobit;\nza neplaćanje mesečnog akontacionog iznosa poreza u propisanom roku;\nza neplaćanje razlike između obračunatog poreza i iznosa uplaćenog mesečnog akontacionog poreza;\nako se ne izvrši plaćanje poreza blagovremeno i u roku, na osnovu odluke nadležnog poreskog organa;\nkamate za neblagovremeno uplaćene poreze;\nza nedostavljanje potpunog izveštaja o transfernim cenama.\nUkoliko vam je potrebna izrada studije o transfernim cenama, poreski tim agencije za konsalting HLB T&M Consulting može pomoći da odaberete metodu za proveru, pravilno popunite elaborat i predate u propisanom roku.\n18. Kako izabrati konsultanta za izradu izveštaja o transfernim cenama?\nUkoliko obavljate transakcije sa povezanim licima ili planirate da imate nove transakcije, poželjno je da blagovremeno angažujete konsultanta za pomoć pri izradi studije. Važno je da uzmete u obzir iskustvo u radu, poznavanje materije i delatnosti kojom se bavite, razumevanje zakonskih propisa, usklađenost sa domaćim zakonima i stručnost zaposlenih konsultanata.\nHLB T&M Consulting ima veliko iskustvo u radu sa velikim internacionalnim i domaćim kompanijama, vezano za izradu izveštaja o transfernim cenama, analize i savetovanje u oblasti transfernih cena. Ukoliko vam je potrebna podrška oko transfernih cena kontaktirajte naše konsultante.


SEEbiz.eu / ME / Komisija pokrenula predispitni postupak: SBB poskupeo kablovsku televiziju\nSBB kablovska televizija Komisija za zaštitu konkurencije IKOM\nDatum objave: 27.01.2018. - 17:53:33\nBEOGRAD - Komisija za zaštitu konkurencije pokrenula je predispitni postupak zbog podizanja cena usluga kablovskog operatera SBB, prenose Novosti.\nSBB je krajem prošle godine na sajtu obavestio korisnike da će od 1. januara cene naknade za mesečno održavanje kablovsko-distribucionog sistema i praćenje kablovske televizije biti povećano za 100 dinara.\nVečernje novosti navode da je Komisija za zaštitu konkurencije pokrenula predistražni postupak zbog sumnje da je SBB povećanjem cena zloupotrebio dominantni položaj na tržištu.\nSBB je u martu od Komisije dovio dozvolu za kupovinu IKOM-a, ali uz uslov da će naredne dve godine za svako povećaje cena poslati obrazloženje službama Komisije.\nNovosti prenose da je SBB dostavio Komisiji obrazloženje, kao i da je svoje korisnike obavestio mesec dana unapred o povećanju cene čime je ispunio zakonsku regulativu.\nSBB je naveo da su pretplatnici imali pravo raskida ugovora pre isteka perioda na koji je zaključen, bez obaveze plaćanja troškova raskida, kao i da je jedini uslov za raskid bio da ga zatraže 30 dana pre aktiviranja novog cenovnika.\nObrazloženje da je cene morao da koriguje zbog povećanja broja kanala Komisiji nije bilo dovoljno ubedljivo, pa je pokrenut postupak.\nAko analiza pokaže da je povećanje cena bilo neopravdano, odnosno prekomereno, Komisija ima mogućnost da operateru SBB izrekne kaznu i do 10% godišnjeg prihoda.


Kako zaustaviti NELEGALNE POPUSTE: Žuti kartoni za 4 osiguravajuće kuće\nSkupština Udruženja društava za osiguranje tvrdi da njeni pojedini članovi i dalje daju nelegalne popuste i zapretila im isključenjem iz asocijacije.\nSmernice striktno zabranjuju vraćanje dela uplaćene premije osiguranja osiguranicima, plaćanje tehničkih pregleda za vozila osiguranika, izdavanje bonova za gorivo osiguranicima, plaćanje reklama na vozilu osiguranicima i slično.\n- Skupština Udruženja, zbog kršenja Smernica i odluka Udruženja, osiguravjućim društvima Aura Banjaluka, Garant Brčko, Mikrofin Banjaluka i Asa Sarajevo izrekla je meru opomena pred isključenje iz Udruženja – saopšteno je iz Privredne komore RS.\nČlanovi Skupštine konstatovali su da je u poslednja dva meseca, od kada se primenjuju Smernice za postupanje društava za osiguranje, a koja posluju na tržištu Republike Srpske, stanje relativno dobro, uz određena odstupanja.\n- Kršenje Smernica najvećim delom vrši se preko eksterne mreže, odnosno putem zastupnika kroz visoku zastupničku proviziju – objašnjavaju u Udruženju.\nIstovremeno su dali punu podršku Agenciji za osiguranje u svim naporima koje ulaže u regulisanju stanja na tržištu osiguranja i kontroli primene propisanih Smernica.\n– Pozivamo Agenciju za osiguranje da iskoristi sve zakonom propisane mogućnosti kontrole rada društava, te podržavamo sve kontrolne institucije kako bi sankcionisali društva za koja se utvrdi da krše ove smernice – naveli su članovi Skupštine Udruženja društava za osiguranje.\nDirektor Agencije za osiguranje RS Slaven Dujaković kaže za “EuroBlic” da se navedena četiri društva za osiguranje u pritužbama provlače kao “sporna”.\n– Međutim, Agencija u kontrolama na terenu nije našla dokaze da su ova četiri društva za osiguranje kršili smernice. Međutim, mi ćemo nakon zaključaka Skupštine Udruženja ponovo obaviti kontrolu. Postupićemo u skladu sa rezultatima kontrole – navodi Dujaković.\nOn kaže da je Agencija, nakon Smernica za postupanje društava za osiguranje, obezbedila da na jednu mail adresu sva društva za osiguranje mogu da šalju pritužbe ako primete kršenje pravila, odnosno davanja nelegalnih popusta.\nKomentare od prozvanih osiguravajućih kuća juče nismo dobili.\nPredsednik Izvršnog odbora Udruženja društava za osiguranje Milenko Mišanović kaže da je sada sve na kontroli Agencije za osiguranje RS koja, po zakonu, može da izrekne kazne od novčanih pa do smena uprava.\nAgencija za osiguranje RS je donela dokument „Smernice za postupanja društava za osiguranje koja posluju na tržištu osiguranja RS prilikom zaključivanja ugovora o osiguranju od odgovornosti za motorna vozila“.\nPravila su stupila na snagu 1. novembra i njima je davanje bilo kakvih popusta prilikom zaključivanja ugovora u osiguranju od odgovornosti za vozila strogo zabranjena i propisane su kazne i do 200.000 KM.\n- Osiguranje vozila od odgovornosti je obavezno osiguranje, a zakonom su propisane tarife. Dakle, ne mogu se davati nikakvi popusti – objašnjava predsednik Udruženja društava za osiguranje Milomir Durmić.\n-Utvrđeno je da bi u skorije vreme mogli biti ugroženi interesi osiguranika jer su pojedina osiguravajuća društva počela da daju nasumično vantarifne popuste. Bez kontrole bi celo tržište osiguranja bilo ugroženo. Na kraju bi svi osiguranici pretrpeli štetu tako što ne bi mogli da se naplate u slučaju pričinjene štete u saobraćaju – ističe Durmić.\nRezultat je bila pretnja da pojedine osiguravajuće nemaju dovoljno novca u tehničkim rezervama, odnosno za isplatu odštete.\nBUDŽETSKO FINANSIRANJE JEDINI MOTIV ZA OSNIVANJE Sve duži spisak udruženja od javnog interesa u RS\nUdruženja osoba sa invaliditetom poručuju: “Pozitivna iskustva iz Banjaluke preneti u druge opštine”


Kvaka 23 :: Emisija :: Nepredvidivosti ističe rok\nDoček priređen predsedniku Rusije Vladimiru Putinu bio je "treći doček Nove godine u Beogradu", izjavio je FoNetu spoljnopolitički komentator Novog magazina Momčilo Pantelić i ocenio da je ovaj "neviđeni spektakl, mimo svih protokola i običaja u međunarodnim odnosima", trebalo da pokaže "nešto više od onog što je realno".\nTrebalo je Zapadu da pošalje poruku "da Srbija ima silu koja je podržava", a da Rusija ima "strateškog partnera među kandidatima za Evropsku uniju (EU)", objasnio je Pantelić u serijalu razgovora Kvaka 23.\nOn je novinarki Danici Vučenić rekao da je miting podrške Putinu istovremeno bio i "mobilizacija birača za sve izvesnije izbore", ali i "utuk na protestne šetnje koje se odvijaju u Beogradu i po gradovima u Srbiji".\nPantelić je saglasan sa utiskom da je srpska vlast, u odnosu na ruskog lidera, ovoga puta otišla korak dalje u udvorištvu.\nSve je bilo "nadrealno" i prevazišlo je "dosadašnje granice rusko-srpskih odnosa", ali pokazivanje osećanja, prema njegovom stavu, "ne daje odgovor na pitanje u kojem pravcu Srbija ide".\n"Mislim da srpske vlasti nisu u pravu kada kažu da ova poseta nije naškodila našim odnosima sa EU", ukazao je Pantelić i predvideo da će se "zapadni političari sigurno kritički odnositi prema tom događaju".\nOn tvrdi da se danas "takva pompa" ne sreće "izvan Severne Koreje", ali da, pored spektakla, "sugeriše i poruku 'vidite s kim smo'".\nPantelić primećuje i da "srpsko rukovodstvo, kada govori o velikim zemljama, naziva prijateljima jedino Rusiju i Kinu".\nPoredeći prethodne i sadašnje odnose Rusije i Srbije, on nije video "veliku promenu", sem "detalja" da ovoga puta, tokom obraćanja predsednika Srbije novinarima, nije glasno izgovoreno "Evropska unija", što ranije, u sličnim situacijma, nije bio slučaj.\nKada izostavite jasno da pomenete spoljnopolitički prioritet, to je onda dodatak poruci koja je poslata, imajući u vidu da su zapadne zemlje uvele sankcije "sili sa kojom vi iskazujete najveći stepen bliskosti", obrazložio je Pantelić.\nNa drugoj strani, on je primetio da je sve zajedno, s posebnim naglaskom na miting ispred Hrama Svetog Save, bilo više "unutrašnjepolitički" događaj i "odgovor na proteste građana".\nImajući u vidu moguće izbore, mobilisao je pristalice i birače iz skoro svih gradova Srbije, rekao je Pantelić.\nKao član Foruma za međunarodne odnose, on nije siguran "kakav je trenutno spoljnopolitički kurs Srbije" i ne može precizno da odgovori na pitanje o "promeni tog kursa".\nMišljenja je, međutim, da spoljna politika zemlje "nema oblik spoljnopolitičkog kursa", već "konstatnog prilagođavanja trenutku".\nTakav zaključak izvodi i iz činjenice da je Srbija u međunarodnim organizacijama, uključujući i Ujedinjene nacije (UN), glasala "protiv različitih rezolucija EU u odnosu na Rusiju", što je dovelo do dodatnog pada usaglašenosti spoljne politike Srbije sa Unijom.\nVučić je, pre dolaska Putina, imao sastanak sa svim ambasadorima EU, valjda da bi objasnio da ne možemo bez duhovnih i kulturnih veza sa Rusijom, da pravimo izuzetak, da na to ne obraćaju pažnju, jer je reč o "spektaklu radi spektakla, ali da mi i dalje idemo u EU", protumačio je Pantelić.\nNapominjući da "više nije siguran" u taj evropski put, on je rekao da Putinovo insistiranje na poštovanju Rezolucije 1244 ne vidi kao njegovo isključivo zalaganje za zamrznuti konflikt na Kosovu.\nPantelić je zapazio da je predsednik Ruske Federacije upotrebio i frazu "rešenje u obostranom interesu", koju je prošle godine prvi put izrekao Džon Bolton, savetnik američkog predsednika za nacionalnu bezbednost.\nKao svojevremeno višegodišnji dopisnik Politike iz SAD, on ima utisak da se između Amerike i Rusije "nešto dešava u pogledu Balkana i njegove budućnosti".\nČak bi, prema Pantelićevoj proceni, "izgledna mogla da bude i međunarodna konferencija dejtonskog tipa, gde bi akteri bili primorani da se slože oko nekog rešenja".\nUz pozivanje na Putinovu konstataciju da "SAD i neke zapadne zemlje destabilizuju Balkan", Panteliću se čini da zaoštravanje retorike između Rusije i Zapada i na temi Balkana "zapravo vodi ka nekom razgovoru iza zatvorenih vrata".\nBalkan je sporedna tema za velike sile, "ali su nekad baš sporedne stvari najzgodnije za manifestaciju stava da nije sve u svetu nerešivo", uveren je Pantelić.\nKako je predočio, "u verziji velikih sila mi bismo mogli da budemo poligon na kojem bi one predstavile pravac smirivanja, odnosno razmenu strateških sfera uticaja".\nGovoreći o efektima posete Beogradu za ruskog predsednika, Pantelić je konstatovao da je Putin "dobio priliku da se pokaže uspešnim", jer zbog zapadnih sankcija, nema "ni pozive, ni šanse da mnogo putuje po svetu".\nPovodom poruke da "Rusija na Balkanu ima prijatelje, ali da je strateški partner Srbija", njemu nije do kraja jasno na koje je prijatelje mislio ruski predsednik, ali ističe da je Putin "prvi put "glasno definisao odnos prema Srbiji".\nTo je "važno", jer su "Rusi u politici na Balkanu, posle Crne Gore, Makedonije i glasanja u grčkom parlamentu, iskliznuli iz šina", uočio je Pantelić.\nUpitan da li je to za Srbiju dobra ili loša vest, on je odgovorio da se "približava trenutak kada će Srbija morati jasno da se opredeli".\nPantelić je, govoreći o odnosu Putina i ruskog rukovodstva prema Aleksandru Vučiću, podsetio da predsednik Srbije nije bio "omiljeni ruski političar", o čemu su pisali i ruski mediji, ali je ocenio da se "izgleda to menja".\nOrden Aleksandra Nevskog on, međutim, ne vidi kao "bilans dosadašnje saradnje", već više kao neku vrstu "akontacije koju Vučić dobija za budućnost".\n"Vučićevo političko vrdanje levo, desno, ostavlja utisak da je on neka varijanta Trampa u malom, da je nepredvidiv, da može i ovako i onako", rekao je Pantelić, "s tim što Tramp, lider velike sile, može sebi da dozvoli čak i nekonzistetno ponašanje".\nUz opasku da Vučić, i u spoljnoj i u unutrašnjoj politici, deluje kao da "čita sa dva različita papira", on je napomenuo da "toj nepredvidivosti ističe rok".\nPantelić smatra da je "počela procena" šta Vučić može da uradi, šta može da "isporuči", što je "jedino i važno" u odnosima velikih zemalja prema malim.\nVeoma važan trenutak u evropskoj politici, koji i na Srbiju može da ima uticaj, za Pantelića predstavljaju izbori za Evropski parlament, u kojima prepoznaje opasnost od "uspeha ljubitelja Putina".\nPosle toga bi, kako je upozorio, mogla da se dogodi i "demontaža EU, što bi olakšalo i naš zaokret od EU ka Rusiji".\n"Svet je nekada bio bipolaran, zbog Hladnog rata, a danas je Srbija bipolarna, podeljena na 'Zapad' i na 'Istok' i ne zna šta bi htela", ocenio je Pantelić.\nOn zaključuje da "to moramo da menjamo, i da definišemo, zbog sebe, ko smo i šta želimo". (kraj) zvs/dac


Hitno stornirati ugovore sa šest puta većom cijenom struje – ASinfo Portal\n28.01.2022. / 16:15\nSARAJEVO – Udruženje poslodavaca FBiH će se hitno obratiti upravi „Elektroprivrede BiH“ sa zahtjevom da hitno storniraju ugovore koje su poslali kompanijama za rezervno snabdijevanje električnom energijom na 60 dana, čija je cijena i do šest puta veća u odnosu na prošlogodišnju.\nZaključeno je to na sastanku kojem je prisustovalo više od stotinu poslodavaca iz FBiH koje električnom energijom snabdijeva „Elektroprivreda BiH“.\n„Poslodavci od „Elektroprivrede BiH“ traže da stornira račune i ispostavi nove račune o snabdijevanju električnom energijom kompanijam koje je snabdijevala u 2021. godini, bez obzira da li su ti kupci poslali zahtjev za ponudu za snabdijevanje električnom energijom, prihvatili ponudu za snabdijevanje električnom energijom i potpisali ugovor ili nisu prihvatili ponudu za snabdijevanje električnom energijom i nisu potpisali ugovor“, saopšteno je iz Udruženja poslodavaca.\nTakođe se zahtijeva da se uvećane cijene električne energije primjenjuju od 6.1.2022. godine, odnosno, od dana stupanja na snagu Zakona o dopuni Zakona o električnoj energiji u FBiH na sve kvalifikovane kupce električne energije.\nJednoglasno je zatraženo da ugovori o snabdijevanju električnom energijom kvalifikovanim kupcimamoraju imati iste uslove snabdijevanja kao i ugovori o snabdijevanju električnom energijom koji su realizovani tokom 2021. godine.\n„Ukoliko Elektroprivreda BiH ne prihvati naše zahtjeve, tražimo hitnu sjednicu Vlade Federacije BiH na kojoj će se donijeti odluka u skladu sa našim zahtjevima“, dodaje se u saopštenju.\nPoslodavci su zaključili da će ugovore o rezervnom snabdijevanju vratiti Eletroprivredi BiH, uz zahtjev da se dostavi ugovor o rezervnom snabdijevanju zaključno sa 5.1.2022. te ugovori o snabdijevanju električnom energijom počev od 6.1.2022. u skladu sa zakonom i odlukom Vlade Federacije BiH o ograničenju rasta cijena električne energije BiH. CAPITAL\nTagovi: cijena strujefbihposlodavci


Ono što posebno ohrabruje je suficit u razmeni usluga koji je mnogo veći nego u tradicionalnim privrednim granama. U ovom trenutku on iznosi skoro pola milijarde evra, veći je od suficita u razmeni roba u bilo kojoj oblasti, pokazuje izveštaj Narodne banke Srbije (NBS) o platnom bilansu, navodi se u saopštenju.\nVlada Republike Srbije je krajem 2016. godine formirala Ministarski Savet za IT i inovaciono preduzetništvo na čelu sa Anom Brnabić, koji je napravio plan za unapredjenje IT sektora u Srbiji, u nameri da podrži ovaj sektor. Pokrenut je niz projekata za unapređenje obrazovanja, infrastrukture i pravnog okvira za razvoj IKT industrije.\nU okviru reforme obrazovanja nastavlja se sa modernizacijom kako bi se mladi osposobili za poslove u 21. veku, a privreda bila konkurentnija. Od ove školske godine uveden je brzi bežični internet u 500 škola. Trenutno postoji oko 10.000 digitalnih učionica, što pokriva oko 200.000 đaka, navodi se u saopštenju.


Kancelarija za KiM: U Gračanici KPS privela trojicu Srba zbog postavljanja bilborda “Dobro došli u Zajednicu srpskih opština” GracanicaOnline.Info\nU Gračanici je kosovska policija u policijsku stanicu privela trojicu Srba koji su u Gračanici postavljali bilbord „Dobro došli u Zajednicu srpskih opština“, saopštila je Kancelarija za Kosovo i Metohiju.\nKako se navodi u saopštenju, pripadnici KPS skinuli su potom bilbord, a mladiće odveli u policijsku stanicu.\nDalje se dodaju da su oni nakon privođenja, morali da napišu izjave, a iz policije im je poručeno da će svakoga ko lepi bilborde ovakvog sadržaja uhapsiti, jer je, kako su sami policajci rekli „zabranjeno postavljanje takvog bilborda, jer predstavlja provokaciju“.\nIz Kancelarije se postavlja pitanje kakvo je to krivično delo zalagati se za formiranje Zajednice srpskih opština, što je obaveza koju je Priština preuzela Briselskim sporazumom koji je potpisala još 2013. godine?\n“Po kom osnovu Priština hapsi ljude koji se samo zalažu sa poštovanje Briselskog sporazuma i koji se zalažu za formiranje ZSO, na koju srpski narod na Kosovu i Metohiji čeka punih 3077 dana, a čije je formiranje ratifikovala i skupština takozvanog Kosova”, zapitali su u Kancelariji.\nTakođe su dodali i da li današnje postupanje Kosovske policije znači da je ZSO postala zabranjena reč na Kosovu i Metohiji? I hoće li Priština hapsiti i čelnike EU koji su takođe stavili svoj potpis na Briselski sporazum i garantovali formiranje ZSO?\n“Bez Zajednice srpskih opština kao temelja procesa normalizacije i okvira za ostvarenje preko potrebnih kolektivnih prava srpskog naroda na KiM nema budućnosti dijaloga”, zaključeno je u saopštenju Kancelarije za Kosovo i Metohiju.\nTags: Dobro došli u Zajednicu srpskih opština KPS privela trojicu Srba zbog postavljanja bilborda\nPrevious Na Jarinju i Brnjaku situacija mirna, ali napeta\nNext U Srbiji 2.192 novoobolela od COVIDA-19, u albanskim sredinama na KiM 88\n28. januara 2022., 12:15


Priština planirala da osvoji sever KiM - 16.01.2017, Sputnik Srbija\nPriština planirala da osvoji sever KiM\nSrbija mora da ima plan za povratak bezbednosnih snaga na Kosovo i Metohiju ukoliko bezbednost Srba bude bila ugrožena. 16.01.2017, Sputnik Srbija\nanalize i mišljenja, komentari i analitika, srbija, milovan drecun, aleksandar pavić, dragan krsmanović, evropska unija (eu)\n19:42 16.01.2017 (Osveženo: 14:23 13.10.2021)\n© AP Photo / Darko VojinovicSrpski vojnik pored tenkova\n© Tanjug / Edib TahirovićPripadnici policije čekaju dolazak voza u Jarinju - arhivska fotografija\nPripadnici policije čekaju dolazak voza u Jarinju - arhivska fotografija\n„Sloboda kretanja nije stvar normalna samo unutar neke države, nego svuda u svetu. Problem je prištinskih vlasti što jedan običan putnički voz nije mogao da se kreće svojom uobičajenom trasom, s tim što je ovaj put krenuo iz Beograda umesto iz Kraljeva“, kaže Pavić.\nEU, posrednik u pregovorima Beograda i Prištine, nije se oglašavala, osim šturim saopštenjima da Brisel pažljivo prati razvoj odnosa između Beograda i Prištine, kao i da sve sporove treba da reše međusobno, u duhu normalizacije odnosa.\n„EU je jedan od glavnih sponzora nezavisnosti Kosova i njihovi interesi su identični, mi tu ne možemo računati ni na objektivnost, niti na pravo kako ga mi tumačimo“, objašnjava Krsmanović.\nJugoslovenska vojska na KiM 1999. godine\nI predsednik parlamentarnog odbora za KiM Milovan Drecun smatra da treba sačekati i videti kako će se ponašati buduća američka administracija, jer od toga, prema njegovim rečima, zavisi budući razvoj događaja na KiM i oko njega.\nŠto se Brisela tiče, Drecun smatra da, kao pokrovitelj dijaloga, Brisel treba i da ga zakaže, ali pre toga, kaže, treba da se za tako nešto stvore uslovi.


Champion postaje oficijalni tehnički sponzor KK Crvena Zvezda | Sport Vision\nChampion postaje oficijalni tehnički sponzor KK Crvena Zvezda\nKošarkaški klub Crvena zvezda Telekom i "Sport Vision", zvanični zastupnik brenda "Čempion" za bivšu Jugoslaviju, potpisali su u petak u Beogradu ugovor o dvogodišnjoj saradnji. Generalni direktor "Sport Vision" Aleksandar Rašković naglasio je "izuzetno zadovoljstvo potpisivanjem ugovora".\n- Zvezdina istorija je fascinantna, slična je istoriji "Čempiona". Zadovoljni smo potpisivanjem ovog strateški veoma važnog ugovora, sa jednim od najvažnijih klubova u Srbiji - poručio je Rašković. Na promociji je takođe rečeno da će promocija novog dresa biti organizovana sredinom septembra.\n- Dizajn će raditi Italijani, razmišljanje će biti američko, a nadam se da će takva biti i naša igra. Ali nećemo da žurimo, Zvezda je svoje glavne problem prebrodila. Sada pred nama imamo period koji je dosta stabilan, mi ćemo probati da ne izneverimo očekivanja velikog broja naših navijača u Srbiji. - istakao je prilikom potpisivanja ugovora Nebojša Čović, prvi čovek Crvene zvezde, i dodao:\n- Saradnja sa velikim i uspešnim organizacijama nam je dragocena i samo takve želimo da imamo u svojoj porodici. Sasvim je logično da se klubovi i kompanije koje imaju ambicije da budu najbolje, ne samo u svojoj zemlji, već i na širem području, prepoznaju i da sarađuju. Ubeđen sam da ćemo i mi i kompanija Čempion od ove saradnje imati dobre i uspešne rezultate u budućnosti.\nDresovi će se prodavati svuda gde "Sport Vision" ima zastupništvo brenda "Champion".


pravo na zaborav :: Informacija.rs\nGoogle dobio 2,4 miliona zahteva koji se pozivaju na ''pravo na zaborav''\nVesti, 2. 3. 2018.\nPrema podacima iz najnovijeg Googleovog izveštaja o transparentnosti, Google je od 2014. primio 2,4 miliona zahteva koji se pozivaju na "pravo na zaborav" od kojih je većina došla od privatnih lica. Evropski sud pravde 2014. godine je doneo odluku prema kojoj Google i drugi pretraživači moraju da uklone rezultate pretrage koji se odnose na nerelevantne i zastarele informacije na zahtev onih na koje se te informacije odnose. Pri odlučivanju šta treba ukloniti iz rezultata pretrage, pretraživači moraju razmotriti da li su u pitanju "netačne, neadekvatne, irelevatne ili preterane" informacije i da li postoji... Dalje\nVesti, 25. 9. 2019.\nNajviši evropski sud u utorak je doneo presudu kojom se složio sa Googleom da nije potrebno primenjivati iste standarde privatnosti širom sveta kao u EU. Prema presudi Suda Evropske unije, Google nije dužan da primenjuje "pravo na zaborav" na verzije svog pretraživača izvan Evrope. Pravo koje omogućava ljudima da traže od Googlea i drugih servisa za pretraživanje uklanjanje ili brisanje linkova do informacija o njima koje nisu od javnog interesa uvedeno je 2014. godine radi zaštite privatnosti ljudi. Google se u Evropi... Dalje\nKakve zahteve za uklanjanje linkova iz rezultate pretrage Google prihvata a kakve odbija\nOstale vesti, 13. 10. 2014.\nOd maja kada je Sud pravde EU presudio da korisnici imaju “pravo na zaborav” kada su u pitanju rezultati pretrage koje prikazuju internet pretraživači, Google je dobio nešto više od 145000 zahteva korisnika za uklanjanje skoro pola miliona linkova iz pretrage, objavila je kompanija. Nakon razmatranja zahteva, 58,2% linkova je uklonjeno iz pretrage. Da bi objasnila kriterujume na osnovu kojih se zahtevi odobravaju ili odbijaju, kompanija je navela desetak primera zahteva koje su poslali korisnici iz različitih zemalja. Dalje\nOstale vesti, 27. 11. 2014.\nGoogle za četiri dana primio 41000 zahteva za uklanjanje rezultata pretrage\nOstale vesti, 5. 6. 2014.\nGoogle je u utorak saopštio da je do tog trenutka primio 41000 zahteva od evropskih korisnika za uklanjanje rezultata pretrage u kojima se pojavljuju njihova imena. Kompanija je praktično zatrpana zahtevima sa samo četiri dana od kada je, krajem prošle nedelje, Google postavio web stranicu sa formularom za podnošenje ovih zahteva. Kompanija je bila primorana da omogući korisnicima podnošenje ovakvih zahteva po odluci Evropskog suda pravde koji je podržao takozvano “pravo na zaborav”... Dalje\nGoogle odobrio više od polovine zahteva korisnika za uklanjanje rezultata pretrage\nOstale vesti, 25. 7. 2014.\nPredstavnici evropskih regulatornih tela za zaštitu podataka sastali su se juče sa predstavnicima kompanija Google, Microsoft i Yahoo da bi se razgovaralo o implementaciji nedavne presude Evropskog suda pravde koja daje evropskim korisnicima pravo da zatraže da se informacije o njima, za koje se dokaže da "više nisu relevatne, da su neadekvatne ili preterane”, uklone iz rezultata pretrage. Najveći svetski provajderi pretrage sastali su se juče u Briselu sa radnom grupom A29WP (Article 29 Working Party)... Dalje\nGoogle će omogućiti korisnicima da odluče šta će biti sa njihovim podacima nakon smrti\nOstale vesti, 12. 4. 2013.\nGoogle je predstavio alat Inactivity Account Manager, koji će omogućiti korisnicima da odluče šta kompanija treba da uradi sa njihovim podacima posle smrti ili posle određenog perioda neaktivnosti na internetu. Inactivity Account Manager će omogućiti brisanje podataka korisnika posle određenog perioda neaktivnosti, ali i prosleđivanje podataka korisnika kojima raspolaže Google trećim licima. Podaci kojima će korisnici moći da upravljaju na ovaj način uključuju emailove, podatke Google Plus... Dalje\nGoogle počeo da prihvata zahteve evropskih korisnika za uklanjanje rezultata pretrage\nOstale vesti, 30. 5. 2014.\nGoogle je počeo da prihvata zahteve koji dolaze iz Evrope, za uklanjanje rezultata pretrage koje podnosioci zahteva smatraju nepoželjnim, poštujući kontroverznu odluku Evropskog suda pravde donetu ranije ovog meseca o “pravu na zaborav”. Braneći pravo ljudi na zaborav posle određenog vremena, sud je svojom odlukom obavezao pretraživače da moraju da razmotre zahteve ljudi koji zatraže da se iz pretrage uklone rezultati koji se odnose na njih. Ukoliko pretraživač odbije zahtev... Dalje


Zdravstveni funkcioneri saopštavaju da je izbijanje groznice sa krvarenjem, povezane sa virusom ebola, do sada usmrtilo 59 osoba u zapadno afričkoj državi Gvineji.\nSvetska zdravstvena organizacija izveštava da je u Gvineji zabeleženo ukupno 86 slučajeva, od kojih su za 13 potvrdjeni pozitivni rezultati. Pojava ebole je koncentrisana na ruralne delove jugoistočne Gvineje, uključujući oblast Guekedou i Mačenta.\nSvetska zdravstvena organizacija je danas na svom Tviteru nalogu saopštila da su laboratorijski testovi dva sumnjiva slučaja u Konakriju negativni. Ebola je jedna od najzaraznijih virusnih bolesti i uzrokuje simptome koji obuhvataju visoku temperaturu, povraćanje, dijareju i krvarenje.\nZdravstveni funkcioneri navode bi oni koji brinu o obolelima trebalo da minimalizuju direktni ili bliski kontakt sa inficiranim pacijentima i da često peru ruke. Ebola je 2012. u Ugandi odnela bar 16 života.


Novi Gucci butik u Milanu - Ženski magazin - Horoskop, ljubav, fitness i zdravlje\nNovi Gucci butik u Milanu\nItalijanski brend Gucci otvorio je svoj novi najmoderniji butik na Via Montenapoleone u Milanu, dizajniran u duhu savremenog luksuza i eklekticizma.\nNovoizgrađeni butik u srcu Milana je dizajniran uz učešće novog kreativnog direktora brenda Gucci - Alessandro Michele i tačno odražava u kom pravcu dizajner želi da prati trenutni brend.\nUnutrašnjost butika ispunjena je nežnim elementima u obliku plišanih mesta koja stvaraju disketni i udoban izgled, još uvek u duhu luksuzne elegancije. Mermerno stepenište i orijentalni tepih su postavka za antilop i somot u tamno sivoj i svetlo roze boji koje se koriste u zatvorenom prostoru.\nI kao što brend Gucci kombinuje tradicionalne i moderne, industrijske i romantične uticaje u svojim kolekcijama, u istom elegantnom, modernom i eklektičnom stilu je stvorio i svoj butik u Milanu.\nVitrine za prezentaciju modnih dodataka pružaju širok spektar mogućnosti i omogućavaju vam da kreirate neverovatan vizelni merčendajzing kompanije, koja će sigurno probuditi radoznalost kupaca.\nUkoliko je to tema putovanja, omogućava vam da kreirate izlaganje sa vrećama i torbama koje su legendarni proizvodi kompanije, takođe zahvaljujući Alessandro Michele, koji je pre stupanja na funkciju kreativnog direktora brenda bio odgovoran za Gucci aksesoare.\nModernizovana vizija brenda ogleda se u svakom poslovnom potezu, počev od projekata, kroz reklamne kampanje, nove izloge, nova pakovanja i potpuno novu viziju luksuznih butika koji su ukrašeni u stilu retro kandži.


Protivgradna odbrana dejstvovala tri do 13 dana - POLJOPRIVREDNIK specijalizovani list za selo\nProtivgradna odbrana dejstvovala tri do 13 dana\nDatum kreiranja petak, 24 novembar 2017 14:46\nProtivgradna zaštita na nivou cele Srbije dejstvovala je tri do 13 dana, dok su strelci Radarskog centra "Bešnjaja" kod Kragujevca, koje pokriva Šumadijski i delom Pomoravski i Raški okrug, dejstvovali ukupno sedam dana ove sezone, izjavio je Zoran Babić, načelnik Centra za odbranu Srbije od grada. Prema Babićevim rečima, godina je bila sušna, tako da je tokom sezone zabeleženo malo dana dejstava, a najviše ih je bilo na području Kraljeva.\n- Na području koje pokriva Radarski centar "Bešnjaja" utrošeno je 597 raketa i zabeležena je šteta na 392 hektara što je svega 1,5 odsto branjene poljoprivredne teritorije, tako da možemo biti zadovoljni rezultatima, rekao je Babić.\nGrad Kragujevac je ove godine kupio i najmoderniji "Motorola" digitalni radio-sistem. Kako je rečeno, taj sistem je jedinstven na području Srbije, a može da se menja i dograđuje. Sistem može da radi čak 72 sata bez struje. Osim tri predajnika, nabavljeno je i 70 ručnih radio-stanica, od čega 35 za protivgradnu zaštitu, a ostatak za Službu hitne medicinske pomoći i najvažnije komunalne službe u gradu.


Frizeri na ivici egzistencije, traže POMOĆ DRŽAVE\nFrizeri u Srbiji se nalaze na ivici egzistencije, mnogi su se i pored svih preventivnih mera zarazili koronavirusom i sprečeni su da zarađuju duži vremenski period pa im je potrebna pomoć države, ukazali su predstavnici frizerskih salona.\nPo njihovim rečima, frizeri koji nisu zaraženi takođe su suočeni sa sličnim problemom jer im je obim posla manji i do 80 odsto.\n“Paket ekonomskih mera i pomoć zanatlijama je okončan, moratorijum je završen, a sada kada je gore stanje nego što je bilo ostali smo bez ikakve pomoći“, naveli su frizeri okupljeni u okviru novoosnovane Instagram stranice barber_community_srbija.\nOni su od Vladi Srbije zatražili da što pre utvrdi nove ekonomske mere i paket najugroženijima među kojima su i zanatlije. Predloženo je i uvođenje novog moratorijuma na otplatu kredita.\nZaposleni u lozničkoj bolnici OBAVEŠTENI: Ako se zaraze neće dobiti 100% plate\nPingback: Udruženje promotera i tiketing agencija Srbije traži HITNU POMOĆ države - Bizlife.rs